
Forsiden: 

Kenneth Arnold skulle flyve til 
Yakima og derfra videre til Pendleton 
i staten Oregon. Ruten gik gennem 
et bjergområde, hvor et transportfly 
måske var styrtet ned. Arnold var 
en rutineret pilot og vant til at flyve 
i bjergene. Så han besluttede at lede 
efter vraget... Det var fint vejr med 
solskin, og turen forløb planmæs¬ 
sigt. Da Kenneth Arnold når frem til 
Mount Rainier-området, begynder 
han at lede efter det forsvundne trans¬ 
portfly. På et tidspunkt foretager han 
et skarpt drej med sit lille fly og bliver 
overrasket af et lysglimt... Sådan 
begyndte en af ufo-historiens vigtigste 
begivenheder for 60 år siden. 

(Tegning: Deszo Sternoczky) 

taget af kompetente personer, ikke 
kan forklares som værende et kendt 
fænomen. 

Er vi 



Mennesket har behov for at skabe 
orden i kaos. Vi har brug for en 
historie - en tidslinje, ligesom en 
tørresnor, hvor skelsættende be¬ 
givenheder kan hænges op, så vi 
har en begyndelse, en fortid, nutid 
og en fremtid. Ufologien er ingen 
undtagelse. Selv om det er veldoku¬ 
menteret, at mennesker altid har set 
uforklarlige ting på himlen, så er 
det stadig Kenneth Arnolds obser¬ 
vation fra den 24. juni 1947, man 
har valgt som begyndelsestidspunk¬ 
tet for den "moderne ufo-æra". 

Hvad Arnold egentlig så denne 
juni-dag for 60 år siden er knapt 
så vigtigt - måske var det eksperi¬ 
mentalfly, fugle, luftspejlinger eller 
noget helt andet. Væsentligt er det 
imidlertid, at Arnolds oplevelse 
kom til at virke som en katalysa¬ 
tor i brydningstiden efter Anden 
Verdenskrig præget af militær 
oprustning under Den kolde Krig 
og angsten for atomkrig. Som do¬ 
kumenteret af mange historikere 
var der i slutningen af 1940 erne 
på mange måder grobund for at tro 
på besøg fra fremmede verdener i 
flyvende tallerkener - i begyndelsen 
bemandet med venligtsindede rum¬ 
brødre, der gennem udvalgte, jor¬ 
diske kontaktpersoner kunne frelse 
menneskeheden fra en ødelæggende 
atomkrig eller forurening. 

I dag ved vi, at de militære myn¬ 
digheder i USA udnyttede denne 
tro og i de følgende år bidrog til, 
at folk så uforklarlige ting på him¬ 
len. Den amerikanske befolkning 
måtte hellere tro, at den havde set 
et rumskib fra en fremmed verden 
end få at vide, at den lysende kugle 
på aftenhimlen var et nyt spionfly, 
som blev testet inden overflyning af 
Sovjetunionen. Ufo-observationer 
kunne bruges til at sløre militære 
hemmeligheder. 

Ti år efter Arnolds berømte 
flyvetur ved Mount Rainier blev 
SUFOI dannet. Det var ikke den 
første sammenslutning af ufo¬ 
interesserede i Danmark. Siden 
1954 havde der i Danmark eksiste¬ 
ret mindre ufo-studiegrupper, bl.a. 
UFO’54 og DISC, som efter få år 
gik i opløsning. Mange foreninger 
er opstået og opløst gennem tiden, 
både her i Danmark og i udlan¬ 
det, fx de to store amerikanske 
organisationer Aerial Phenomena 
Research Organization, APRO 
(dannet i 1952 og opløst i 1988) og 


National Investigations Commit- 
tee On Aerial Phenomena, NICAP 
(dannet i 1956 og opløst i 1980). 
Når SUFOI den 10. november kan 
fejre 50 års jubilæum, er foreningen 
en af verdens ældste af sin slags. 

SUFOI har naturligvis gennem¬ 
gået forandringer på de forgangne 
50 år. Der er forskel på, hvordan 
man fortolker verden i 1957 og i 
2007. For 50 år siden tog man det 
fx for givet, at en observationsbe¬ 
retning var en objektiv og nøjagtig 
beskrivelse af virkeligheden. I dag 
ved vi, at det ikke er sikkert, at det 
man har set, også er det som fak¬ 
tisk har fundet sted. 

I det forløbne halve århundrede 
har observationerne altid stået i 
centrum. Uden øjenvidner havde 
vi ingen beretninger og dermed 
ingen ufo-forskning, dokumen¬ 
tarfilm, debat, ufo-bøger - eller 
UFO-N yt. Bladrer man i gamle 
numre af UFO-N yt og læser obser¬ 
vationsberetningerne og derefter 
sammenligner med beretningerne 
i nærværende UFO-N yt, vil man 
opdage, at der kan være forskelle 
på observatørernes måde at for¬ 
tolke deres oplevelse på, men der 
er ikke væsentlige forskelle i ob¬ 
servationsberetningernes indhold. 
Ufoernes 60-årige historie er blevet 
krydret med historier om kontakt¬ 
personer, bortførelser, mænd-i-sort, 
kvægmishandlinger o. lign., men de 
udgør kun en forsvindende brøk¬ 
del af "observationsmængden". 
Langt størstedelen består af ganske 
almindelige menneskers observa¬ 
tioner, og disse observationer har 
mange fællestræk. 

SUFOI har gennem årene haft 
mange aktive medlemmer, som har 
brugt i tusindvis af ulønnede timer 
på at efterforske observationsberet¬ 
ninger. 50 års efterforskning giver 
et omfattende erfaringsgrundlag at 
gøre status på. Derfor besluttede 
vi for et par år siden i SUFOFs 
repræsentantskab, at en milepæl i 
jubilæumsåret skulle være at sam¬ 
menfatte alle disse erfaringer, så vi 
forhåbentlig kunne svare på spørgs¬ 
målet "Er vi blevet klogere på 
ufofænomenet?" Den 10. november 
får du svaret på dette spørgsmål, 
når Toke Haunstrup på vegne af 
SUFOI fremlægger resultatet af 50 
års rapportarbejde på jubilæums¬ 
konferencen i Lyngby Kulturhus. 

□ 


AF KIM MØLLER 
HANSEN 










4 UFO-NYT 3/2007 


SUFOI præsenterer 



Jubilæumskonference 2007 

Kom og hør nogle af de mest spændende historier om ufoer den 
10. november 2007 i Lyngby Kulturhus. 




Dagens program er: 

13.00 Velkomst v/SUFOIs formand, 

Kim Møller Hansen 

13.15 Prominent dansk bilstopsag 
Det var en mørk aften i 1995, 
da en ung mand kørte mod 
Brande i sin BMW. Instru¬ 
menterne begyndte at te sig 
mærkeligt, og bilen gik i stå. 

Uden varsel „eksploderede^ et 
enormt kraftigt lys ned over vognen. Observatøren 
kommer og fortæller selv om denne enestående ufo¬ 
hændelse. 


14.00 Danske ufo-fotos i 50 år 

v/Ole Henningsen, SUFOI 
Gennem 50 år har SUFOI 
modtaget fotografier med 
ejendommelige fænomener på 
til nærmere bedømmelse. Ole 
Henningsen vil i sit indlæg 
med billeder og videoklip vise, 
hvilke typer af billeder, der 
ligger i arkivet. 

14.40 Pause 


15.00 Er der nogen? v/astrofysiker 
Michael Linden-Vørnle 
Er vi alene i det umådelige 
verdensrum, eller vrimler det 
med liv derude? Vi ved det 
endnu ikke. I de seneste år er 
astronomer, biologer, geologer 
m.n. imidlertid begyndt at 
arbejde sammen under over¬ 
skriften ”astrobiologi” for 
at søge efter svaret på dette 
spørgsmål. I foredraget giver Michael Linden-Vørnle 
et overblik over universets udvikling ”fra big bang til 
DNA” og præsenterer de seneste resultater fra astro- 
biologien. 

15.30 Har der været mennesker på 
Månen? v/cand. scient. Steen 
Eiler Jørgensen 
Har der været mennesker på 
Månen? Mange danskere mener 
nej, og det må i så fald være en 
af de største konspirationer i 
historien. Steen Eiler Jørgensen,| 
formand for Dansk Selskab for 
Rumfartsforskning, prøver at se den udbredte konspi¬ 
rationsteori i et bredere perspektiv. 

16.00 Pause 


16.20 Det britiske forsvarsministerium 
og ufoer (foredrag på engelsk) 
v/Nick Pope (England) 

Den britiske regering startede 
en efterforskning af ufo-obser¬ 
vationerne gennem en enhed 
analog til det kendte 





projekt Blue Book hos det amerikanske luftvåben. 
Efter denne enhed var etableret i England, modtog 
den over 10.000 rapporter om ufoer, lige som den 
blev involveret i andre mysterier som bortførelser og 
korncirkler. På konferencen kan du høre om den fas¬ 
cinerende, officielle ufo-enhed fra personen, der havde 
ansvaret for den, Nick Pope. 

17.00 Er vi blevet klogere på ufo¬ 
fænomenet? 

v/Toke Haunstrup, SUFOI 
Et halvt århundrede er gået, 
siden SUFOI begyndte at 
indsamle beretninger om usæd¬ 
vanlige himmelfænomener. 

Mere end 15.000 rapporter er 
det blevet til, og mange timer er gi 
søge observatørers beretninger. 

I anledning af 50 års jubilæet satte SUFOI sig derfor 
for at besvare spørgsmålet: Er vi blevet klogere på 
ufofænomenet? Og svaret var ja! Dette dokumenteres 
i rapporten ”50 år med ufoer - hvidbog over SUFOFs 
rapportarbejde”. Rapportens konklusioner både over¬ 
rasker og provokerer og viser, at mange forhold spiller 
en rolle ved observatørers oplevelser af usædvanlige 
himmelfænomener. 


17.30 Afslutning v/SUFOFs formand, 
Kim Møller Hansen 




Konferencen afholdes den 10. november 2007 fra kl. 13.00 til 
kl. 18.00. 

Den finder sted i Lyngby Kulturhus, Klampenborgvej 215B, 
2800 Lyngby (over for Lyngby Storcenter). 

Billetter koster kr. 120 per person. 


Bestilling af billetter: 

Indbetal kr. 120 per billet med angivelse af navn og 
adresse til SUFOI, girokonto 9 11 77 25. Eller overfør 
beløbet via Netbank til regnr. 3113 konto 9 11 77 25. 
Billetterne tilsendes med posten. Kun besøgende med 
billet er garanteret adgang til konferencen. 

Billetter kan også bestilles på kuponen side 23. 

Udvalgte beretninger 


I første halvår af 2007 har SUFOl via rapportskemaet på www.ufo.dk 
modtaget en række ufo-beretninger, som vi her gengiver et udvalg af med 
observatørernes egne ord. 


5000 Odense, juni/juli 1970 


Jeg husker tydeligt, at jeg legede i 
stuen på Glentevej i Odense. Jeg 
kikkede ud af den åbne franske 
altandør på første sal, ud over 
Odense N og Rising skolen. Der¬ 
oppe så jeg en aflang brunlig/grå¬ 
lig/sølvagtig cigarformet dims, der 
langsomt gled hen over himlen. 

Som så ofte i de år troede jeg 
først, det var det sædvanlige luft¬ 
skib. Afstanden til objektet var 
meget langt væk, og jeg kunne 
ikke identificere det direkte som et 
luftskib. Jeg fulgte det et par mi¬ 
nutter og så også en jet eller andet 
fly trække kondensstriber i samme 
retning, og dette fly var betydeligt 
hurtigere end ”cigaren”. Men 
det var først, da der skete noget 
underligt, at jeg mente, det måtte 
være noget andet, nemlig hvad jeg 
dengang kaldte en raket. Objektet 
ændrede simpelthen retning og 
stod pludselig lodret for derefter 
at skyde opad. Det var her, jeg 
kaldte på min mor. Jeg var kun 
5-6 år gammel dengang, og viste 
hende, hvad det var, og forklarede 
sagen for hende. 

Relativt kort tid efter, at objek¬ 
tet begyndte en opstigning, for¬ 
svandt det, og vi kunne derefter 
ikke se det. Så vidt jeg husker, ef¬ 
terlod objektet et røgspor, hvilket 
umiddelbart var grunden til, at 
jeg så dette som en raket. 

Jeg har efterfølgende, da jeg 
blev ældre, søgt efter andre, der 
har set objektet, og mener at have 
fundet en tilsvarende beskrivelse 
fra samme område. Jeg kan dog 
ikke huske præcis, hvor jeg fandt 
dette, men mener, det var på in- 
ternettet for en del år siden. 

Jeg tvivler meget stærkt på, at 
dette ikke skulle være et ufo, i og 
med jeg på det tidpunkt var alt 
for ung til at have set og hørt om 
fænomenet, og der har indtil nu 
ikke været nogen anden forklaring 
på observationen. Jeg havde på 
det tidspunkt set fjernsyn og fulgt 
med i landingen på Månen og 
Apollo-programmet i fjernsynet. 


Jeg er ikke helt sikker på årstal 
og retning, men jeg ved præcis, 
hvor og i hvilken retning jeg kik¬ 
kede, så jeg kan via kort finde 
de nøjagtige data, hvis det skulle 
være interessant. 

Lidt gammelt, men dog en in¬ 
teressant og stadig, for mig, ufor¬ 
klarlig hændelse. 

8600 Silkeborg, sidste kvartal 2006 

Jeg stod en stjerneklar aften i min 
baghave og ser mod nord. I det 
fjerne kan jeg se 3 lysende prikker 
på stribe. Kunne godt se ud som 
en stor flyvemaskine, dog ikke 
så lange væk. Det bevæger sig 
hele tiden over nordhimlen mod 
øst. Da jeg har observeret lyset 
nogle minutter, tager pokker ved 
de 2 yderste prikker, og de flyver 
meget hurtigt frem mod en anden 
lysende prik mod øst. Der flyver 
de så rundt et stykke tid, mens de 
ligesom undersøger et eller andet 
rundt på himlen i NNØ retning. 
Den sidste prik nærmer sig, og de 
flyver så sammen igen mød øst. 

Tidspunktet var omkring, hvor 
præsident Bush var her på vores 
længdegrader. Mener ikke han var 
i Danmark, men måske i et af de 
andre nordiske lande. Jeg tænkte 
godt nok på, om det kunne være 
Airforce 1 med 2 jagere ved siden 
af, men det kunne bare ikke rigtig 
passe med selve lyset på himlen. 
Der var ikke noget, som blinkede 
eller lyste rødt. Kun klart lys. 

Når jeg sidder her og gennemgår 
episoden i hovedet igen, kan jeg 
svagt huske, at der var en masse 
larm, som når en jetmotor giver 
gas, men det passede bare ikke 
rigtig med hastigheden på lysene. 

8800 Viborg, 14. januar 2007 

Jeg og min datter på 17 år kom 
kørende i vores bil på vej fra 
Skive til Viborg. Det var blevet 
lidt mørkt. Vi samtalede under 
kørslen og observerede samti¬ 
digt gennem forruden på himlen 
en lysende kugle, som dukkede 


op pludseligt. Vi udbrød begge: 
”Hvad er det?“ 

Kuglen bevægede sig langsomt 
skråt nedad og forsvandt helt på 
himlen efter ca. 5 sekunder. Lyset 
var klart, og på den øverste halv¬ 
del af kuglen var der en skygge, 
der buede opad midt på skyggen. 
Kuglen var på størrelse med en 
enkrone mønt i udstrakt arm. Vi 
havde begge som det første tænkt 
på, om det var et stjerneskud, men 
havde udelukket dette, da den 
simpelthen var forsynlig i lang 
tid og var for stor. Vi havde også 
hver især tænkt på, om det var en 
nytårsraket ellet et fly. Dette ude¬ 
lukkede vi også, da vi ikke mente, 
dette stemte overens med vores 
observationer. Det var først, da vi 
kom hjem, at vi talte om fænome- 
nent og muligheden for, at vi har 
set en ufo-lignende genstand. 

8800 Viborg, 16. januar 2007 

Jeg går og taler i telefon, kigger 
op og ser to lys komme mod hin¬ 
anden fra en afstand, der vil svare 
til Karlsvognens bredde, i en 90 
graders vinkel. Jeg tror først, at 
det er satellitter, der tilfældigvis 
krydser hinanden. Hastigheden 
er hurtigere end ved rutefly - lidt 
hurtigere end jagerfly i stor højde. 
Lysene er helt ensartede og har en 
intensitet, som er lidt svagere end 
de omkringliggende stjerner. 

Før lysene mødes, retter de op 
(drejer hver 45 grader) og fortsæt¬ 
ter i et perfekt parløb (de ligger 
på en linje vinkelret på bevægel¬ 
sesretningen) med en afstand, 
der svarer til den halve afstand 
mellem to stjerner i Karlsvognens 
”håndtag”. 

Lysene fortsætter i nordvestlig 
retning og begynder at ”svinge” 
fra og mod hinanden med en 
inderposition, som svarer til den 
førnævnte, og en yderposition der 
er det dobbelte - altså som mel¬ 
lem to stjerner i Karlsvognens 
”håndtag”. 

Dette fortsætter i ca. 30 sek., 
hvorefter rytmen brydes. De sæt- 

ter farten i bevægelsesretningen 
ned til det halve, før de sætter 
farten op igen efter 5 sek. Deref¬ 
ter holder lysene en ens afstand 
(svarende til yderpositionen). 
Lysene begynder nu en langsom 
omdrejning med uret, stadig på 
linje. Midtpunktet på den linje, 
som kan trækkes mellem de to lys, 
følger samme fart og bevægelses¬ 
retning, mens lysene drejer, så det 
sydvestlige lys ligger forrest i be¬ 
vægelsesretningen, da de kommer 
så langt ud mod horisonten, at de 
falmer og bliver uklare inde over 
midtbyens lys. 

7900 Nykøbing Mors, 20. januar 
2007 


Jeg er ikke sikker på, om det vi så, 
var en ufo, men det var ihvertfald 
mystisk, især efter at jeg i dag har 
snakket med flere, der også så det. 

Min kæreste og jeg kommer 
kørende lidt over kl. 19 op ad 
Feggesundvej mod Dråby Vig. Da 
vi er lidt uden for Alsted, ser vi 
pludselig over halvdelen af himlen 
i NNV-retning blive lyst kraftigt 
op i et neongrønt/hvidt skær, med 
ligesom et rundt "center”, hvor 
lyset stråler ud fra. Vi kan kun se 
halvdelen af "centeret”, da vi be¬ 
finder os uden for Alsted og den 
bakketop, der afskærer Alsted By 
fra Dråby Vig. 

Min kæreste og jeg begyndte 
straks at snakke om, at dér røg 
der nok endnu et fyrværkerilager, 
og vi blev hurtigt enige om, at 
det kom i retningen af Flade eller 
Thisted. 

Da vi kom over bakken, kunne 
vi imidlertid se på afstand, at 
Flade by så ud, som den plejede 
i mørket. Vi blev herefter hurtigt 
enige om at køre til Sø Bugt, 
hvorfra der er et frit udsyn over 
til Thisted. Undervejs ringede jeg 
til mine forældre i Thy. De havde 
ikke set eller hørt noget, men de 
havde dog lige mistet TV2 sig¬ 
nalet. Straks tænkte jeg, at det 
måske var Thisted masten, der 
var væltet i det kraftige blæsevejr 
(20-25 m i sekundet). Jeg afslut¬ 
tede telefonsamtalen. Snart var vi 
ved Sø Bugt, og jeg kunne med det 
samme se, at det ikke var masten, 
der var væltet, da jeg så de ka¬ 
rakteristiske røde blink ude i ho- 
risontetn. Men hvor var Thisted? 
Der var helt mørkt derovre. Der 
gik nogen tid (max. 3-4 minutter 
vil jeg tro), så kom lyset pludselig. 
Først i den nordlige del af byen. 
Herefter i midtbyen, og straks her¬ 


efter var alt, som det plejede mht. 
belysningen ovre fra Thisted. Men 
hvad pokker var der sket? 

Da vi kom hjem og skulle til 
at se håndbold VM, kunne jeg 
se, at der havde været en strøm¬ 
afbrydelse, da min computer var 
slukket. 

Næste dag skyndte jeg mig på 
nettet for at se, om der skulle stå 
noget på Thisted Dagblads hjem¬ 
meside eller på DR s hjemmeside 
under region midt og vest. Der 
stod intet! Og det gør der stadig 
ikke. 

Da min kæreste kom hjem 
fra arbejde søndag eftermiddag, 
kunne hun fortælle, at vandet 
havde været gult om morgenen, 
da hun skulle lave kaffe. 

Søndag aften var jeg henne 
ved nogle venner for at se på en 
computer. Da vi sidder over kaf¬ 
fen bagefter, spørger en af dem, 
om vi ved, hvad der var sket ovre 
i Thisted i nat? Hun havde snak¬ 
ket med flere i dag (søndag), som 
havde se det samme lys og vidste, 
at lyset var forsvundet ovre i Thi¬ 
sted. De havde alle haft en kort¬ 
varig strømafbrydelse, og mange 
havde pludselig ikke vand mere! 
Vores venner havde også en kort¬ 
varig strømafbrydelse, men ikke 
problemer med vandet, så vidt de 
ved. Alle dem, som hun snakkede 
med, bor også på Mors. 

Vi snakkede om, hvad det 
kunne være. Den anden af vores 
venner mente måske, at det kunne 
være højspændingsmasterne i Thy, 
der kunne have forårsaget lysglim¬ 
tet og strømsvigtet, hvis trådene 
var blevet slået sammen i blæse¬ 
vejret. Hvis strømmen var gået, 
går strømmen jo nok også til de 
pumper, der pumper vand rundt 
fra vandværkerne, som han sagde. 
Men vi andre syntes ikke, at det 
burde kunne give så meget lys og 
det kæmpe lysglimt, vi så. 

Vi begyndte at snakke om små 
grønne marsmænd. Altså om det 
var et kortvarigt besøg, en ufo der 
havde forårsaget det hele. Vi kan 
ihvertfald ikke begribe, at der ikke 
står noget som helst om episoden 
i medierne! 

Som sagt ved jeg ikke, hvad det 
var, vi så, men jeg havde ihvertfald 
brug for at komme ud med det på 
tryk, så det ikke bare går i glem¬ 
mebogen. Det er hermed gjort! 

4920 Søllested, 27. januar 2007 


En af de typiske rapporter om 
ildkuglen den 27. januar er fra 


projektleder Filip Steenholdt, Ve- 
sterborg på Lolland, der fortæller: 

Min søn sad på højre bagsæde 
i bilen og så ud af sideruden op 
mod himlen. ”Se, der er et stjerne¬ 
skud,” sagde han. Vi andre i bilen 
så ud af ruderne og fik også øje 
på det. 

Jeg har aldrig tidligere oplevet, 
at man ser et stjerneskud og kan 
nå at sige det videre til andre, så 
de også kan nå at se det. Klokken 
var 17.53. Varighed 2-3 sekunder. 
Jeg nåede at bøje mig fremad i 
førersædet og så til højre ud af 
forruden i retning stik sydvest en 
stor grønt lysende kugle (som et 
romerlys) med en først bred grøn¬ 
lig lysende hale, som så blev lang 
og hvid. 

Størrelsen var ikke en tynd 
streg som et normalt stjerneskud, 
men snarere som et romerlys affy¬ 
ret fra naboen - dog i den forkerte 
retning - skråt nedad. Der var in¬ 
gen huse i den retning. Retningen 
var skråt oppe fra højre ned mod 
venstre. Jeg mener, det næsten var 
lodret, men resten af familien me¬ 
ner, det var lidt mere vandret. 

Jeg vurderer, at nedslaget var 
i retningen syd for sydspidsen af 
Langeland. 

Ildkuglen den 27. januar blev 
set i alle egne af landet. Den 
bevægede sig i sydlig retning og 
endte et sted over Nord-Tyskland. 
Det er derfor udelukket, at der 
kan være faldet noget ned på 
dansk område af denne meteorit. 

4450 Jyderup, 14. april 2007 


Lørdag d. 14-4-2007 kl. ca. 18.07 
gik min kone og jeg og ordnede 
lidt have på vores ejendom i Bro¬ 
køb ved Jyderup, da jeg tilfældigt 
får set op og ser en genstand 
komme flyvende fra ca. nordøst 
mod ca. sydvest. Jeg står lidt og 
prøver at identificere genstanden, 
det kan jeg ikke. Jeg prøver at få 
min kone til at se den, men hun 
når det ikke. Den forsvinder, da 
jeg drejer blikket lidt væk, mens 
jeg kalder. Observationen varede 
ca. 10-15 sek. 

Genstanden var, såvidt jeg 
skønnede, rund, en lille smule 
oval, farven var grålig evt. dæm¬ 
pet hvid, den var oplyst af Solen, 
men der var ingen refleks fra evt. 
blanke dele. Størrelsen anslår jeg 
til at være ca. 10 meter. Der var 
ingen vinger eller andre ting at se 
på genstanden. Den fløj lydløst. 
Hastigheden synes umiddelbart 
noget højere end for fly generelt. 











Danske observationer 

Farten var konstant under hele 
observationen. Flyvehøjden var 
svær at vurdere, men synes umid¬ 
delbart at være på max. 2-3 km, 
måske mere. Det var skyfrit, så 
jeg kunne ikke sammenholde med 
noget. 

Jeg har igennem årene set 
mange ting på himlen dag og nat, 
men ikke noget jeg ikke kunne 
genkende. Det, jeg så i dag, har 
jeg ikke nogen ide om, hvad var. 

6440 Augustenborg, 15. april 2007 


15.04.2007 kl. 21.31 (sommertid) 
befandt jeg mig i Augustenborg 
og kiggede på stjernehimlen. På 
himlens vestlige del så jeg et kon¬ 
stant, stærkt lysende objekt be¬ 
væge sig i østlig retning med om¬ 
trent samme hastighed som de ru¬ 
tefly, der hyppigt overflyver denne 
lokalitet. Jeg bemærkede objektet, 
fordi retningen var en anden end 
den NØ-SV retning, der åbenbart 
er ruteflyenes foretrukne. 

Det lysende objekt tiltrak 
også min opmærksomhed, fordi 
det hvide lys var omtrent samme 
styrke, som indenrigsruteflyene 
benytter fremadrettet, når de 
fra ganske andre retninger, med 
lavere hastighed og i lav højde 
lægger an til landing i Sønderborg 
Lufthavn. 

Dette objekt havde hverken 
retning fra eller til Sønderborg 
Lufthavn, og vigtigst af alt: det 
stærke, konstante lys lyste lige 
kraftigt, mens jeg iagttog objektet 


forfra, fra siden og bagfra under 
passagen, som fulgte en lige kurs 
sydligt for det sted, jeg befandt 
mig. Og jeg kunne ikke se de 
blink eller styrbord/bagbord lys, 
som fly ellers benytter - der var 
kun dette hvide lys, der åbenbart 
lyste lige stærkt i alle retninger 
under passagen. 

Jeg iagttager ofte himlen fra 
dette sted - om dagen, aftenen og 
natten - og jeg er fortrolig med 
mange forskellige objekter på 
himlen, som jeg kan identificere 
som himmellegemer og fly. Men 
dette objekt adskilte sig på flere 
måder fra, hvad jeg er vant til at 
se. Derfor indberetter jeg nu min 
observation. 

8000 Århus C, 13. maj 2007 


Så en anormal form svæve i luften 
- svært at vurdere afstanden, men 
vil skyde på 500-1.000 meter. Den 
var ca. 1 cm bred i strakt arm. 
Objektet skiftede form: Fra en art 
deform firkant (ruderagtig) til en 
mere oval (vertikal) æggeform. 
Denne transformation skete flere 
gange. Men så hurtigt og med en 
stor præcision. Så en forklaring 
om en løstrevet presenning eller 
lign., der hvirvlede rundt, virkede 
mangelfuld i betragtning af den 
måde, formen skiftede på. For 
når den havde denne ruderform, 
var det meget insisterende uden 
transformation, og måden, den 
skiftede form på, var ikke præget 
af at dreje rundt om sig selv. Det 


skete ligesom for hurtigt, og når 
den havde antaget den mere geo¬ 
metriske ruderform, opretholdt 
den ligesom geometrien uden at 
skifte form. 

Jeg prøvede at forklare mig 
selv med, at det kunne være en 
vejrballon/plastic el. lign., og at 
den skiftende form kunne være 
forskellige nuancer på ballonen, 
men metamorfosen var nærmest 
for ekstrem. Og trods afstanden 
var den i starten meget tydelig 
formmæssigt. Der var også et lidt 
mørkere "beskidt” område i mid¬ 
ten - dog temmelig amorft. 

I løbet af observationen ”gled“ 
den længere væk nord/nordøst 
på og blev til en lysende plet. Vi 
måtte lægge hovederne lidt tilbage 
i starten af observationen, og ved 
sidste observation var den ca. 45 
grader over horisonten. 

Observationen blev afbrudt 
af mine børn, så jeg kunne ikke 
observere dens exit. Varighed 
ca. 10 minutter. Da min kæreste 
nåede at se den, gik vi hjem til 
vores lejlighed med vores søn for 
derefter at komme tilbage - da 
hun kom tilbage, var den blevet til 
en lysplet længere borte. Faderen 
jeg stod ved siden af (vores børn 
gik i vuggestue sammen), syntes 
også det så meget mærkeligt ud 
og mente, at det eneste, der kunne 
forklare det, var, at det måtte være 
et stykke presenning/plastic - så¬ 
dan som det bevægede sig. 

□ 



Kenneth Arnold skulle flyve i sit eget fly til ¥«kima og 
derfra videre til Pendleton i staten Oregon. Den plarr 
lagte rute gik gennem et bjergområde, hvor et transport- 
fly var styrtet ned. Arnold var en rutineret pilot og vant 
til at flyve i bjergene. Så han besluttede at lede efter vra¬ 
get... Det var fint vejr med solskin, og turen forløb plan¬ 
mæssigt. Da han når frem til Mount Rainier^området^ 
begynder han eftersøgningen. På et tidspunkt foretager 
han et skarpt drej med flyet og bliver overrasket af et 
lysglimt... 

Sådan begynder en af ufo-historiens vigtigste begivenhe¬ 
der. Hør Arnold selv fortælle om den oplevelse, der for 
alvor satte gang i interessen for ufoer. 

SUFOI kan tilbyde et kassettebånd med et radiointer¬ 
view med Kenneth Arnold optaget få timer efter ^n 
skelsættende oplevelse den 24. juni 1947. 

Kenneth Arnold fortæller ... , kassettebånd, Ca. 10 mm. 
Engelsksproget. 

Pris kr. 20,- 

Efterforskning 


AF OLE 

HENNINGSEN 


Screen print af 
John Christiansens 
oprindelige video¬ 
optagelse, hvor 
man kan se et af 
de lys, han nåede 
at fange på sin 
video fra Nohbet 
på Nordfalster den 
23. maj 2007 ved 
22-tiden. 

(Foto: John Chris¬ 
tiansen ) 


Mystiske lys over Østersøen opklaret 


Videooptagelser af lysene 


Det var den 35-årige webdesigner 
John Christiansen fra Bønnet på 
det nordøstlige Falster, der hen¬ 
vendte sig til Skandinavisk UFO 
Information og fortalte: 

”Jeg var den 23. maj 2007 ved 
22-tiden ude for at lufte vores 
hund, da Jeg ser fem lys blive 
’tændt’ i horisonten på sydhimlen 
ude over Østersøen. Lysene bliver 
tændt med et halvt sekunds mel¬ 
lemrum. Jeg skynder mig at finde 
mit digitalkamera frem, men de 
forsvinder hurtigt. 

Der er kun et enkelt lys tilbage 
på himlen, da jeg begynder at 
optage. Og det er der kun, så man 
kun lige kan nå at se, at lysene 
rent faktisk er der. Men da det 
sidste af de første lys forsvinder, 
bliver det afløst af et andet lidt til 
venstre for det førstes position på 
sydhimlen. Dette lyser i 5 sekun¬ 
der, før det dør ud. Kort tid efter 
kommer der et sidste lys - igen 
kun i ca. 5 sekunder. 


Det er svært at vurdere afstan¬ 
den, men jeg tror, at det er ude 
over vandet. Umiddelbart vil jeg 
gætte på, at de lyser for kort tid 
til at være nødraketter, og man 
kunne heller ikke se, at de blev 
skudt op - de stod alle helt stille! 
Men jeg er meget interesseret i at 
vide, hvordan jeg kan få en afkla¬ 
ring på, hvad det er!” 

11 nye observatører 


Efter at have udsendt en efterlys¬ 
ning via pressen, modtog SUFOI 
adskillige henvendelser fra obser¬ 
vatører på Lolland og Falster, der 
også havde iagttaget de mystiske 
lys over Østersøen. Via mails til 
SUFOI på adressen www.ufo.dk 
og telefonisk blev der modtaget 
meldinger fra i alt 11 observatører 
på Lolland og Falster, bl.a. Bøn¬ 
net på Nordøstfalster, Idestrup, 
Væggerløse, Nykøbing F., Guld¬ 
borg, Søllested og Maribo. 

Ved hjælp af John Christi¬ 
ansens videooptagelser var det 


muligt at fastslå ret nøjagtigt, i 
hvilken retning lysene befandt sig. 
De mange seriøse og nøjagtige an¬ 
givelser fra observatørerne kunne 
også plottes ind på kort og med 
krydspejlinger være med til at 
fastslå, hvor i Østersø-regionen, 
de mystiske lys måtte have befun¬ 
det sig. Specielt retningsangivelser 
fra den ene af observatørerne, der 
er fritidspilot og svæveflyvepilot, 
var med til at fastslå lysenes posi¬ 
tion. Jo nøjagtigere positionsan¬ 
givelse, jo nemmere vil det almin¬ 
deligvis være at fastslå sådanne 
lysfænomeners natur eller årsag. 

Henvendelser til militære 
myndigheder 


I et forsøg på at opklare, hvad der 
var videofilmet fra Falster den 
23. maj, henvendte SUFOI sig til 
FTK i Karup (Flyvertaktisk Kom¬ 
mando), der kunne oplyse, at der 
ikke havde været dansk militær 
aktivitet i luften over det pågæl¬ 
dende område på dette tidspunkt. 

Efterforskning 



E.T. b\ev hjemme 


Mystikken om n 

l \\\s»i*r hwdiM SI 




Fritidspiloten fra Væggerløse 
mente selv, at disse lys måske 
kunne ligne noget med fly, men 
at det i hvert fald ikke lignede de 
nødraketter, som oprindeligt blev 
indrapporteret til SOK, Søværnets 
Operative Kommando i Århus, 
der bad en politipatrulje fra Nyk. 
F. politi undersøge sagen, men 
uden resultat. 

Redningseskadrillen JRCC 
(Joint Rescue Center) ved SOK 
kunne også afvise, at man havde 
haft en redningshelikopter, der fx 
nedkastede faldskærmsblus, i om¬ 
rådet den dag. 

Efter henvendelse fra SUFOI til 
Bornholms Marinedistrikt i Almin¬ 
dingen på Bornholm, hvorunder 
Kystudkigsstationen bl.a. i Gedser 
hører, meddelte Theis Riber, chef 
for Bornholms Marinedistrikt, at 
der ikke var noteret noget, som 
kunne have forbindelse til disse ob¬ 
servationer. Ligeledes havde man 
kontaktet Gedser, der heller ikke 
havde noteret noget om lysene. 

NAVIAIR giver svaret 


NAVIAIR i Kastrup Lufthavn, 
hvis flyveledere kontrollerer hele 
den civile flyvning i dansk luft¬ 
rum, er dernæst et oplagt sted at 
spørge, når de militære instanser 
ikke har været involveret. 


NAVIAIR er en statsvirksom¬ 
hed under Transport- og Energi¬ 
ministeriet. NAVIAIR’s opgave 
er at levere lufttrafiktjeneste, der 
omfatter områdekontroltjeneste 
i København FIR samt indflyv¬ 
nings- og tårnkontroltjeneste til 
Københavns Lufthavne, Kastrup 


og Roskilde og lufthavnene i Bil¬ 
lund, Aalborg, Aarhus, Esbjerg 
og på Bornholm. 

På SUFOFs fortsatte fore¬ 
spørgsel meddeler pressechef Kurt 
Andreasen, at efter en nærmere 
undersøgelse af de tilgængelige 
radardata kan man hos NAVI- 



Positionshe- 
stemmelse kan 
foretages ved, at 
observatorernes 
retn ingsangivelser 
plot tes ind på kort 
over området. 

(Foto: Ole Hen- 
ningsen ) 


► 

NAV I AIR's ud¬ 
skrift af radar bil¬ 
ledet af dansk og 
nærmeste uden¬ 
landske luftrum 
for den pågældende 
dato og tidspunkt. 
På NAV!AIR's 
radarbillede ses 
den udenlandske, 
militære flyaktivi- 
tet i området over 
Umd og ude over 
Østersoen i nærhe¬ 
den af S tral sund 
og Rostock i det 
nordlige Tyskland. 
(Illustration: NA¬ 
VIAIR) 

Efterforskning 


AF CURTIS PEEBLES 



Flyvelederne i kontroltårnet kunne registrere de udenlandske militærflys aktivite¬ 
ter. (Foto: NAV!AIR) 


AIR se, at der på det pågældende 
tidspunkt var flyaktivitet i om¬ 
rådet. Kurt Andreasen oplyser 
videre, at der var tale om uden¬ 
landske fly, der lå i 12.000 fods 
højde svarende til 3.650 meter. 
Luftrummet er tysk, men flyene 
kan ses på NAVIAIR’s radarbil¬ 
leder, fortæller Kurt Andreasen til 
SUFOl. 

På NAVIAIR’s radarbillede 
ses den udenlandske militære fly¬ 
aktivitet i området over land og 
ude over Østersøen mellem Strals- 
und og Rostock i Mecklenburg- 
Vorpommern i Nordtyskland. 
Dette stemmer helt overens med 
de pejlinger og retningsangivelser, 
som SUFOl har modtaget fra de 
mange observatører, og dette har 
placeret nogle af lysfænomenerne 
til en position omkring 30 km 
sydøst for Gedser. 

Øvelsesaktiviteter? 


Det var en spændende proces og 
meget tilfredsstillende at få denne 
sag opklaret, selv om det med¬ 
førte en stor del arbejde og tog 
det meste af en måneds tid. 

Det er ikke med baggrund i op¬ 
lysningerne fra NAVIAIR muligt 
at sige, nøjagtigt hvilket lysfæno¬ 
men der er observeret. Men det er 
tilstrækkeligt at kunne notere, at 
der sammenfaldende med nøjagtig 
tid og retning har været udenland¬ 


ske militærfly i aktivitet. Og at 
det derfor er deres aktiviteter, 
der er observeret og videofilmet. 
Om disse fly så har haft udsendt 
såkaldte flares, faldskærmsblus el. 
lign. eller har anvendt skarpe pro¬ 
jektører/landingslys i forbindelse 
med deres øvelsesaktivitet, er i 
denne forbindelse underordnet. 

Endelig kan det Jo også tænkes, 
at der har været tale om øvelse af 
bevogtningsopgaver m.v. i forbin¬ 
delse med det senere ret så urolige 
G-8 topmøde ved Rostock. Der er 


blot ingen tvivl om, at det er disse 
militære flyaktiviteter, der fra hele 
Lolland-Falster er observeret og 
videofilmet over Østersøen på det 
pågældende tidspunkt. 

Vi er i SUFOl meget glade for 
den store hjælp og imødekom¬ 
menhed fra de involverede myn¬ 
digheder i arbejdet på at afklare, 
hvad der mystificerede de mange 
seriøse, lokale observatører. 

□ 


Blev amerikanske fly skudt ned af ufoer? 

Stanton T. Friedman hor for nyligt fremlagt flere meget drastiske ændrin¬ 
ger til Roswell myten. Han påstår nu^ at adskillige amerikanske luftfartø¬ 
jer er gået tabt i luftkampe med flyvende tallerkener. På '^4th Annuol UFO 
Crash Retrieval Conference'' afholdt den 10.-12. november 2006 fortalte 
Friedman, at han var ved at undersøge ''mindst syv tilfælde, hvor ufoer 
havde angrebet jordiske fly". Han tilføjede, at han også "arbejdede på en 
påstand fra en pilot om, at ufoer nedskød op mod 20 af vores fly i Europa 
i begyndelsen af 1950'erne". [1] 


Friedman fortalte ikke, hvilke fly¬ 
typer det drejede sig om, deres se¬ 
rienumre, besætningsmedlemmer¬ 
nes navne eller specifikke detaljer 
om tabene. Han blev opfordret 
til at gøre det og svarede: ”En 
kritiker ønskede underskrevne be¬ 
edigede erklæringer og komplette 
havarirapporter om de forulyk¬ 
kede fly, hvilket Jeg selvfølgelig 
ikke har.” [2] 


Samtidig udvidede Friedman 
i høj grad også antallet af påstå¬ 
ede bjærgede tallerkener. Det var 
nu ikke længere begrænset til en 
(eller to) tallerkener fra Roswell- 
nedstyrtningen, men nu, hævdede 
han, ”vil Jeg sige, at vi sandsynlig¬ 
vis har fået fat i et dusin nedstyr¬ 
tede tallerkener”. 

Som med andre beretninger 
om nedstyrtede tallerkener mang¬ 


ler der detaljer, påstandene er 
uholdbare, og der findes ingen 
beviser på dem. Hverken Fried¬ 
man eller andre kommer med den 
mindste antydning af, hvad de 
mente, der var sket med disse far¬ 
tøjer, hvis man virkelig havde fået 
fat i dem. [3] 

Under en debat på UFO Upda- 
tes (internet-forum) i begyndelsen 
af 2005 om en tallerken bjærget 

under Den kolde Krig skrev 
Friedman: ”Hvorfor skulle vi få 
noget at vide om en forbindelse 
mellem Roswell og det, der skete 
i den omkringliggende verden?” 
Han fortsatte med: "Interne æn¬ 
dringer er ikke det samme som 
eksterne. Husk på, at du ikke 
kan fortælle dine venner det uden 
også at fortælle dine fjender om 
det. Uden adgang til dataene, kan 
man ikke få at vide, hvad det var, 
der styrtede ned.” [4] 

Friedmans argumenter udviser 
en manglende forståelse af, at 
hemmelige handlinger har almene 
konsekvenser. Det kunne man 
se af hans kommentarer i doku¬ 
mentaren "Hangar 18: The UFO 
Warehouse” i slutningen af 2006. 
Med henvisning til opdagelsen af 
"ukendte flyvende fartøjer" sagde 
han: "Det er fuldstændigt ligegyl¬ 
digt, om man taler om fly eller 
tallerkner." [5] 

Det er ironisk, at Friedman 
trækker en analogi mellem 
erobrede fly og nedstyrtede tal¬ 
lerkener uden at se på, hvilke 
konsekvenser det får for Roswell- 
nedstyrtningen. Det er i høj grad 
ironisk, at han har ret både i an¬ 
tallet af havarerede amerikanske 
fly og i antallet af erobrede/bjær¬ 
gede "ukendte flyvende fartøjer”. 
Analogien og dens konsekvenser 
gik op for mig for næsten et årti 
siden, da jeg havde læst rapporten 
om"YF-110B". 


Have Doughnut 

Den sovjetiske jager MiG-21 var 
en meget alvorlig trussel mod 
de amerikanske piloter, som fløj 
over Nordvietnam i slutningen 


af 1960’erne. Bl.a. fordi de ame¬ 
rikanske kamppiloter kun havde 
beskeden træning i luft-til-luft 
kampteknik. Mellem den 5. 
oktober 1966 og den 14. januar 
1968 blev i alt 21 amerikanske fly 
skudt ned af nordvietnamesiske 
MiG-2rere. Det var ti F-105D, 
fem F-4D, tre F-105F, en F-4C, 
en RF-101C og en EB-66C. [6] I 
slutningen af 1967 erkendte det 
amerikanske militær, at der skulle 
"andre boller på suppen”. Det 
første trin var "kend din fjende". 
Til det skulle man bruge en 
MiG-21. Det blev hurtigt organi¬ 
seret. 

"Have Doughnut" var kode¬ 
navnet for undersøgelser af og 
flyvning med en MiG-21 F-13 
jager. Det var et projekt udført 
i et samarbejde mellem Foreign 
Technology Division (FTD) og 
Air Force Flight Test Center (AF- 
FTC). Skønt FTD, med hoved¬ 
kvarter på Wright Patterson AFB, 
var bedst kendt for Project Blue 
Book, var dets primære ansvars¬ 
område indsamling af efterretnin¬ 
ger om sovjetiske fly og missiler. 
AFFTC på Edwards AFB havde 
ansvaret for at teste fly for det 
amerikanske flyvevåben. "Have 
Doughnut" skulle også invol¬ 
vere piloter fra Fighter Weapons 
School på Nellis AFB og en af 
flådens testeskadriller, VX-4, på 
Point Mugu. 

"Have Doughnut" begyndte, 
da man sendte et 13 mand stort 
team af sted kl. 16.00 lokal tid 
den 13. januar 1968 med et C-141 
A transportfly. Deres udstyr, som 
inkluderede en lastbil, to trailere, 
tre monteringsbukke, et stort la¬ 
ger af krydsfiner og tømmer, to 
radial og to stiksave, fem sæt me- 



Sovjetisk MiG-21 Fishhed i amerikansk tjeneste. 
(Foto: USAF) 


trisk værktøj, seks presenninger, 

20 overalls, og ti par handsker, var 
alt sammen med i C141 Aeren. 
Teamet ankom til "bestemmel¬ 
sesstedet" kl. 13.40 lokal tid den 
15. januar. Udstyret blev af sik¬ 
kerhedshensyn først losset efter 
mørkets frembrud, og transporten 
derefter fløjet til opsætningsste¬ 
det. 

Demonteringen af MiG-21- 
’eren var planlagt til at tage syv 
dage, men tog dog kun fem. Det 
drejede sig om at fjerne det ba¬ 
gerste af skroget, vingerne, sta¬ 
bilisatorerne og efterbrænderen. 
Kl. 18.00 lokal tid den 20. januar 
blev flyets dele læsset på lastbiler 
og om bord i et C-133 A trans¬ 
portfly, som havde erstattet C-141 
Aeren, da der var problemer 
med dens vedligeholdelse. C-133 
A’eren forlod stedet kl. 02.00 den 
21. januar. 

Returrejsen tog næsten tre 
dage. C-133 Aeren ankom endelig 
til "testområdet" sent om aftenen 
den 23. januar, og man begyndte 
at samle MiG’en dagen efter. Alle 
dele blev pakket ud og undersøgt 
for eventuelle skader. Den var 
helt samlet den 7. februar 1968. 
Det var en kompliceret proces, da 
det ikke blot var at sætte MiG’en 
sammen igen, men også samtidig 
forsyne den med testinstrumenter, 
udføre en 50 timers fasegennem¬ 
gang og en "subsystem undersø¬ 
gelse”. [7] 

"Subsystem undersøgelsen" 
var det første trin i analysen af 
det erobrede fly. Det drejede sig 
om en detaljeret undersøgelse af 
MiG’en, fra det komplette sy¬ 
stem helt ned til de enkelte dele. 
For "Have Doughnut" blev dette 
udført af to forskellige teams fra 
Aeronautical System Division ved 
Wright Patterson AFB. 

MiG-21 ’erens hydrauliske 
system viste sig fx at have et 
konventionelt design med et ho¬ 
vedsystem, et hjælpesystem og 
et nødelektromotorsystem. Flyet 
havde også et pneumatisk system 
med et hovedsystem og et nødsy¬ 
stem. Brandbeskyttelsessystemet 
var usædvanligt, da det brugte 
methylenbromid, som er særdeles 
giftigt og kræver et stort rørsy¬ 
stem. 

MiG-2rerens radar og våben- 
sigtesystemer var meget lig de 
vestlige systemer fra begyndelsen 
at 1950’erne. Det sovjetiske sy¬ 
stems største fremskridt var en 
forøget radarrækkevidde opnået 
gennem et utraditionelt antenne- 

design ogen missilafTyringscom- 
puter. Radaren, SRD2MK, 
manglede kredsløb til at udelukke 
jamming. Det optiske sigte, ASP- 
5ND, var et konventionelt gyro- 
system, som var koblet på hoved¬ 
computersystemet for luft-til-luft 
våben og raketter, og en hjælpe¬ 
funktion for affyring af missiler, 
luft-til-jord artilleri og bombning. 
Missilcomputeren, VRD-2A, gav 
piloten signal, når han var inden 
for området for affyring af de in- 
frarødstyrede Atoll missiler. 

Opbygning, materiale og kon¬ 
struktionsmetode brugt til MiG- 
2reren blev også undersøgt. Der 
blev ikke opdaget nogen enestå¬ 
ende teknikker, og den anvendte 
aluminiumslegering til MiG’en 
var sammenlignelig med 7075 og 
2024 legeringerne, som blev brugt 
i amerikanske fly. Anvendelsen 
af store aluminiumspaneler ved 
konstruktionen af flyets næse var 
usædvanlig, ligesom de mange 
stålkomponenter i flyet. Der var 
ingen tegn på strukturelle svaghe¬ 
der eller metaltræthed. 

Flyets aerodynamik og glatte 
overflade var marginal. Mange 
af nitternes hoveder på MiG’en 
stak frem fra flyskroget, og der 
var en generel bølgedannelse mel¬ 
lem skrogets plader. Der var også 
spalter og misforhold mellem 
sektioner på flyets overflade. Det 
var et tegn på sovjetisk designfi- 
losofi, hvor man fokuserede på 
komponenternes funktion under 
operation, pålidelighed og vedli¬ 
geholdelse. [8] 

En ting, der fik meget opmærk¬ 
somhed ved undersøgelserne, var 
mærkningen af flyets dele. Ud fra 
disse mærker kunne efterforskerne 
se, at flyets RIIF-300 jetmotor var 
produceret på Fabrik 26 i Ufa i 
det fjerde kvartal i 1963 i den 6. 
serie og havde motorproduktions¬ 
nummer 065. Mærkerne viste, at 
de fleste af MiG’ens andre kom¬ 
ponenter var fremstillet i samme 
periode i 1963. [9] 

MiG-21 havde også et ”alias”. 
Militærpiloterne noterede deres 
flyvninger i en flyvelogbog. Che¬ 
fen for en flybesætning skal også 
skrive rapport om sit fly efter alle 
flyvninger og reparationer. I disse 
rapporter står flyets type og dets 
serienummer, og disse oplysnin¬ 
ger var ikke klassificerede. For 
at skjule flyets virkelige identitet 
i rapporterne blev betegnelsen 
”YF-1 lOB” brugt, når det drejede 
sig om MiG-21F-13. Flyet fik 
også et serienummer ”68-0965”. 


(Foto: VS AF) 


Dette var et rigtigt serienummer 

1 det amerikanske flyvevåben, 
men det havde tilhørt et Falcon 
AGM-4D luft-til-luft missil. Seri¬ 
enummeret var malet på halen, og 
U.S. kendingsmærker blev place¬ 
ret på næsen. [10] 

Den første flyvning med MiG- 

2 Feren fandt sted den 8. februar 
1968 med oberstløjtnant Joe B. 
Jordan ved styrepinden. Han var 
pilot hos Tactical Air Command 
projektet ”Have Doughnut”. 

MiG-21-flyet var i luften i 30 
minutter ledsaget af et Air Force 
F-4D. Dette fly skulle holde øje 
med MiG-2rerens flyvning og 
ydeevne. MiG-2 Feren og dens 
ledsagefly steg op i 3 kilometers 
højde. Her testede man accelera¬ 
tion, efterbrænder og motorens 
reaktioner, manøvredygtighed, 
opførsel ved lave hastigheder, 
afprøvning af elektroniske og op¬ 
tiske sigtesystemer. Testene var en 
succes, og da de var udført, lan¬ 
dede flyet. Der blev i de følgende 
to måneder i alt foretaget 29 flyv¬ 
ninger med MiG-2 feren for at 
teste dens styrke og stabilitet. [11] 

”Have Doughnut”s primære 
mål var at teste amerikanske flys 
egenskaber i nærkamp med MiG- 
2 Feren. MiG’eren skulle enten 
”angribe” det amerikanske fly, 
blive "angrebet” af det ameri¬ 


kanske fly, eller træfningen skulle 
starte med, at ingen af flyene an¬ 
greb. "Vinderen” i hver nærkamp 
blev udpeget som den pilot, der 
var i stand til komme i en posi¬ 
tion, hvor han kunne "skyde” det 
andet fly ned. 

Mellem den 8. februar og den 
30. marts 1968 foretog MiG-21- 
’eren i alt 102 flyvninger. Af disse 
var 58 simulerede luftkampe, 
mens 29 var testflyvninger. Andre 
ti drejede sig om tests af flyets 
infrarødudstyr. Der var også en 
flyvning, hvor piloten blev fortro¬ 
lig med flyet, en test af MiG’erens 
30 mm kanon, to flyvninger hvor 
man testede MiG’erens radar 
mod jammingudstyret i et B-52, et 
B-58 og et fotofly. [12] 

Projektet var nu afsluttet. 
Demonteringen af MiG-2 Feren 
begyndte kl. 12.00 lokal tid den 3. 
april og fortsatte de følgende tre 
dage. C-133B’eren ankom til "te¬ 
stområdet” kl. 12.00 søndag den 

7. april 1968, og læsningen be¬ 
gyndte en time senere. MiG’eren 
og andet udstyr var om bord i 
fragtflyet kl. 16.00. Det 14 mand 
store team fik "sikkerhedsoplys¬ 
ninger” kl. 16.15. C-133 B’eren 
forlod testområdet kl. 12.00 den 

8. april og ankom til bestemmel¬ 
sesstedet om morgenen den 10. 
april. Som tidligere blev losningen 

af MiG’eren af sikkerhedshensyn 
udsat til efter solnedgang. Samlin¬ 
gen af MiG’eren blev besværlig- 
gjort af tekniske problemer, og 
så var vejret dårligt. Endelig den 
24. april kunne MiG-2reren igen 
bruges til flyvning i 'Værtslan¬ 
det”. [13] 

’Throw a Nickel on the Grass...” 


I slutningen af 1968 lå der tre 
færdige rapporter om ”Have 
Doughnut”. Den første var ”Have 
Doughnut Volume I Technical” 
på 601 sider. Denne rapport inde¬ 
holdt en sårbarhedsvurdering fra 
Flåden, en AFFTC ydelses- og 
stabilitetsvurdering, en Strategic 
Air Command evaluering af 
MiG-2rerens effektivitet over for 
elektroniske angreb, vurdering af 
radarudstyr, fremdriftssystem, og 
hvad man opdagede under adskil¬ 
lelsen og samlingen af MiG’eren, 
en vurdering af instrumenter, 
modifikationer lavet på MiG’eren 
med henblik på testprogrammet, 
vedligeholdelsesarbejder udført på 
MiG’eren, flyets vægt, analyser af 
mærkningen samt flyets optiske-, 
akustiske- og infrarødinstrumen¬ 
ter. 

”Have Doughnut Volume II 
Tactical” indeholder detaljer om 
de simulerede nærkampe mel¬ 
lem MiG-2 Feren og forskellige 
amerikanske jagerfly. Den 310 
sider lange rapport indeholder 
evalueringer fra Tactical Air 
Command, Flåden og Air De- 
fense Command. 

Det tredje bind, ”Have Dough¬ 
nut Special Distribution”, er et 
525 siders uddrag af bind I dog 
uden Strategic Air Commands 
evaluering, men med en længere 
beskrivelse af adskillelsen og sam¬ 



lingen. De tre bind var klassifice¬ 
rede som ”Secret”. 

De tre rapporter var meget 
detaljerede, men med i alt 1.436 
sider var informationerne ikke 
ligefrem let fordøjelige. De var 
især vigtige for dem, der direkte 
havde behov for informationerne 
- piloterne og flybesætningerne, 
som var i kamp med MiG-2 Ferne 
over Nordvietnam. Det rådede 
man bod på med en træningsfilm 
med titlen ”Throw a Nickel on 
the Grass”, som blev vist for ame¬ 
rikanske jagerpiloter. 

På trods af Friedmans gen¬ 
tagne påstande om, at ”man ikke 
kan fortælle det til sine venner, 
uden ens fjender også hører det”, 
gjorde filmen ingen forsøg på at 
skjule eksistensen af den opsnap- 
pede MiG-21. Speaken i filmen 
begyndte sådan: ”Den ideelle 
måde at udvikle kampfærdighed 
mod et fjendtlig fly er selv at flyve 
det fjendtlige fly, før man skal i 
kamp med det. Det er selvfølgelig 
umuligt. Eller er det?” Der blev 
vist video og stillbilleder i filmen 
af MiG-2Feren med amerikanske 
kendingsmærker. 

Da oberst Jordan og Flådens 
orlogskaptajn Thomas J. Cassidy 
Jr. fra VX-4 skulle fremlægge 
resultaterne af undersøgelsen af 
MiG-2 Feren, begyndte de med 
en kort teknisk beskrivelse af 
MiG-2 Feren. Derefter gik de 
over til dens sårbarhed, MiG- 
pilotens dårlige udsyn og andre 
fejl og mangler. Det 10 cm tykke, 
skudsikre cockpit gjorde det svært 
for MiG-piloten at få øje på fly, 
som nærmede sig forude. En F-4 
kunne først ses, når den var 5 til 
9 km borte, og røgspor op til 20 
km. Der var intet udsyn bagud i 
en vinkel på 50 til 60 grader, mens 



en metalflap for oven på katapult¬ 
sædet blokerede for udsyn opad. 
Piloten kunne ikke se et andet fly 
til nogen af siderne, hvis det var 
20 grader under horisonten. Dette 
store blinde område var en vigtigt 
taktisk mangel ved MiG-2 Feren. 

Filmen kom så i detaljer ind 
på forskellige amerikanske flys 
stærke og svage sider over for 
MiG-2 Feren - ting man havde 
erfaret under de simulerede nær¬ 
kampe. Disse fly var F-4, F-8, 
F-105, F-106, F-100, F-104, 

F-111 og Flådens A-4, A-6, og 
A-7 angrebsfly. MiG-2 Feren var 
meget manøvredygtig ved hastig¬ 
heder under 900 km/t og kunne 
udmanøvrere amerikanske fly. 
MiG’erens lave acceleration var 
dens svage side. Den skulle bruge 
adskillige sekunder, før motoren 
var oppe på fulde omdrejninger. 
Her havde de amerikanske fly 
større effekt og kunne hurtigt og 
let accelerere fra MiG-2 Feren i en 
lav højde. 

Jordan og Cassidy sluttede af 
med at opsummere de taktikker, 
man skulle bruge mod MiG-21- 
’eren. I stedet for at gå ind en 
nærkamp ved en lav hastighed, 
hvor MiG-2 Feren var overlegen 
rent manøvremæssigt, skulle de 
amerikanske piloter holde en 
hastighed på omkring Mach 
0,95 og flyve ned i lav højde. 

Det ville være meget ugunstigt 
for MiG’eren, da den ville ryste 
voldsomt og ikke være i stand til 
at angribe det amerikanske fly. 

Ved at tvinge MiG’eren ind i en 
skarp drejning ville den være nødt 
til meget hurtigt at sætte farten 
ned. Det sovjetiske flys dårlige ac¬ 
celeration betød, at det kun lang¬ 
somt kunne genvinde sin hurtige 
hastighed. Den amerikanske pilot 

En hemmelig eska¬ 
drille på omkring 
25 MiG-17’ere, 
MiG-21'ere, og 
MiG-23 'ere blev 
dannet i 1977, og 
enheden, der floj 
MiG'erne, havde 
betegnelsen 4477th 
Test and Eva- 
luation Scjuadron 
(TES). Den opere¬ 
rede fra en fly base 
på Tonopah Test 
Range i Nevada 
- nabo til navnkun¬ 
dige AREA-51. 


kunne så udnytte sit flys overlegne 
kraft til enten at angribe eller 
flyve fra MiG’eren. Et ameri¬ 
kansk fly kunne under et angreb 
på en MiG-21 også udnytte den 
store blinde vinkel til at komme 
i position og affyre et missil, før 
den fjendtlige pilot opdagede 
truslen. [14] 

Ved at vise ’Throw a Nickel on 
the Grass” til piloter, som snart 
skulle i nærkamp over Nordvi- 
etnam, risikerede man at afsløre 
”Have Doughnut”. En pilot, 
som blev taget til fange, kunne 
bryde sammen under et forhør 
og fortælle om filmen. Men efter¬ 
retninger er intet værd, hvis de 
ikke bliver brugt. Hvis de vigtige 
informationer om MiG’eren blev 
holdt tilbage, ville man lide et 
unødvendigt stort tab af fly og 
besætninger, og alt arbejdet ville 
have været formålsløst. 

De mange mennesker, som vid¬ 
ste besked om MiG-2reren ved 
at have deltaget i projektet, læst 
rapporterne eller set trænings¬ 
filmen, gjorde en læk til pressen 
uundgåelig. Det skete i udgaven 
af Aviation Week & Space Techno¬ 
logy åtn 17. februar 1969. 1 bladet 
stod der: 

”En sovjetisk MiG-21 Jager 
blev i al hemmelighed bragt til 
USA sidste forår, hvor USAF 
piloter også foretog testflyvninger 
for på første hånd at lære flyet at 
kende og få kendskab til dets du¬ 
elighed og design. Flyet, som del¬ 
tog i simulerede nærkampe med 
amerikanske Jagere, blev værdsat 
af de piloter, som fløj det. MiG- 
2reren var især imponerende i 
højder på over 7,5 km. Vurde¬ 
ringen af flyet var en del af en 
større og detaljeret undersøgelse 
af, hvordan man kunne imødegå 
en trussel fra sovjetiske luftstyrker 
ved udviklingen af nye fly såsom 
F-15 Jageren.” [15] 


Constant Peg 


”Have Doughnut” fik vidtræk¬ 
kende konsekvenser både i den 
måde, hvorpå de nye amerikanske 
Jagere blev udformet og i træ¬ 
ningen af besætningerne. Flåden 
stablede et Top Gun program på 
benene. Flyvevåbents modstykke 
var Red Flag, et krigsspil i stor 
skala udført over området ved 
Nellis AFB. Begge programmer 
havde "angribende piloter”, som 
fløj i F-5’ere for at simulere MiG- 
2rere. Top Gun og Red Flag var 
almindeligt kendt i offentligheden. 
Det var "Constant Peg” ikke. 

"Constant Peg”bestod af en 
hemmelig eskadrille på omkring 
25 MiG-17’ere, MiG-2rere, og 
MiG-23’ere dannet i 1977. MiG- 
2 Terne brugte stadig betegnelsen 
YF-1 lOB, mens MiG-23’erne blev 
kaldt "YF-113B” og "YF-113E”. 
Den enhed, der fløj MiG’erne, 
havde betegnelsen 4477th Test 
and Evaluation Squadron (TES) 
og opererede fra en flybase på 
Tonopah Test Range i Nevada. 
Den første leder af 4477th TES 
var oberst Gaillard R. Peck. (Or¬ 
det "Peg” i kodenavnet var hans 
kone.) [16] 

Piloter fra Flyvevåbenet og 
Flåden blev udvalgt til at flyve 
imod MiG’erne i "Constant Peg" 
grupperne i to uger. De startede 
med at foretage en flyvning, hvor 
de observerede MiG’erne og blev 
fortrolige med deres kendetegn. 
Peck huskede de unge piloters 
reaktion, når de første gang så 
en rigtig MiG: "De ville op på 
siden af den i deres formation, og 
man kunne næsten se deres øjne 
springe ud af deres hoveder. Det 
var meget spændende for dem." 

Denne flyvning blev fulgt af 
simulerede mand-mod-mand 
nærkampe og to-og-to missioner. 
"Constant Peg" fungerede i en be¬ 



mærkelsesværdig stor skala. Mel¬ 
lem 1977 og 1988 kæmpede i alt 
6.800 piloter med MiG’ere. [17] 

"Constant Peg" stillede store 
krav. Der var få tekniske data om 
MiG’erne til rådighed, og reser¬ 
vedele var, for at sige det mildt, 
meget svære at få fat i. Det resul¬ 
terede i, at man måtte slække på 
sikkerheden. 4477th TES havde 
100 uheld for hver 100.000 flyve¬ 
timer. Det normale antal uheld 
i Flyvevåbenet var 4 for hver 
100.000 flyvetimer. [18] 

Enheden stoppede med at flyve 
MiG-17’ere som følge af et uheld 
i 1981. Kaptajn Mark F. Postai 
nødlandede en MiG-17 i ørke¬ 
nen pga. en fejl i motoren. Han 
overlevede uheldet, men døde ved 
nedstyrtning med en MiG-23 i 
1983. Han var en af de to 4477th 
TES piloter, der blev dræbt under 
"Constant Peg". [19] 

44 77th TES piloterne kom ikke 
kun fra Flyvevåbenet, men også 
fra Flåden og Marineinfanteriet. 
De havde normalt en baggrund 
som Top Gun og Red Flag an¬ 
grebspiloter eller var instruktører 
på våbenskolerne. Det hvervede 
personale var normalt erfarne un¬ 
derofficerer. 4477th TES piloterne 
skulle flyve helt op til tre missio¬ 
ner om dagen i MiG’erne. [20] 

Den vurdering, som piloterne 
i "Constant Peg" gav MiG-21 
og MiG-23, var meget forskellig. 
MiG-2Teren blev bedømt til at 
være en meget manøvredygtig og 
en ægte Jager. MiG-23’eren blev 
på den anden side betegnet som 
et dårligt forsøg fra sovjetisk side 
på at opbygge en multifunktionel 
Jagerbomber. MiG-23’eren var 
hurtig, men havde ringe stabilitet. 
Alle 4477th TES kaptajnerne be¬ 
tegnede den som et alt for farligt 
ny. [21] 

"Constant Peg" var et "sort" 
projekt (dvs. tophemmeligt og 
med et budget uden for Kon¬ 
gressens kontrol) ligesom "Have 
Doughnut" et årti tidligere. Det 
personale, der blev udvalgt til at 
arbejde i Tonopah Test Range, 
bar civilt tøj for at undgå at skabe 
opmærksomhed, og de ansatte 
kunne heller ikke tale med fami¬ 
lien om deres arbejde. Den nær¬ 
meste familie til de to piloter, der 
blev dræbt, fik ikke noget at vide 
om, hvordan de døde. 

MiG’erne blev holdt i deres 
hangarer og ikke sendt på vin¬ 
gerne, når sovjetiske overvåg¬ 
ningssatellitter fløj over området. 
De piloter, som måtte nødlande 

på flybasen, måtte underskrive en 
tavshedserklæring og ikke fortælle 
noget om, hvad de havde set. [22] 
Men som det gik med ”Have 
Doughnut”, blev ”Constant Peg” 
ret hurtigt en offentlig hemme¬ 
lighed. Den første store læk skete 
på samme tid, som projektet star¬ 
tede. The Armed Forces Journal 
International havde i september¬ 
udgaven 1977 artiklen ''Sovjetiske 
jetfly i brug hos USAF - Den 
hemmelige MiG eskadrille”. Ar¬ 
tiklen oplyste, at MiG'erne blev 
brugt til træning af amerikanske 
piloter, og kom ind på at USA 
kunne have helt op til 20 MiG'ere 
af forskellig type. [23] 

"Constant Peg''s omfang både 
med hensyn til antallet af piloter 
og antallet af MiG'ere gjorde 
det umuligt at holde det hem¬ 
meligt. Piloterne ville i fred og ro 
kunne tale om deres oplevelser i 
officersmesserne. Der var mindst 
ét tilfælde, hvor en civil så en 
MiG-21 flyve nær Edwards AFB. 
"Constant Peg” blev lukket ned i 
1988 på grund af omkostningerne 
og Den kolde Krigs ophør. I be¬ 
gyndelsen af 1990'erne begyndte 
flere informationer at dukke op. 
Der blev offentliggjort billeder fra 
både "Fiave Doughnut” flyene og 
andre amerikanske MiG-2rere. 
YF -110 og YF-113 betegnelserne 
blev alment kendte. Det samme 
skete for hovedtrækkene i projek¬ 
tet. Både MiG-2rere og MiG-23- 
'ere blev endeligt vist frem. 

Kodenavnet "Constant Peg” 
var offentligt kendt, længe før det 
til sidst blev afklassificeret i no¬ 
vember 2006. Til sidst blev al tvivl 
om, hvilke fly 4477th TES havde 
fløjet, fejet væk af enhedens navn 
- "Red Eagles”. 

MiG historie kontra Ros well 
mytologi 


Stanton Friedmans analogi, at 
der ikke var nogen forskel på 
erobrede fly og nedstyrtede taller¬ 
kener, har sin gyldighed på flere 
niveauer. Fra et snævert militært 
synspunkt er det at flyve et mi¬ 
litært luftfartøj ind over ameri¬ 
kansk luftrum eller at angribe et 
amerikansk fly en krigshandling. 
Om luftfartøjerne kom fra Sovjet 
eller Mars var ligegyldigt. De var 
en trussel, som måtte analyseres 
og imødegås. 

"Fiave Doughnut” og ''Con¬ 
stant Peg” gav USA adgang til 
flyvedygtige MiG'ere. Men takti¬ 
ske vurderinger kunne også udfø¬ 

res uden et flyvedygtigt fjendtligt 
fly. "Project Feather Duster” blev 
udført mellem maj og oktober 
1965 på Nellis AFB. Ligesom 
"Have Doughnut” mere end to 
år senere simulerede nærkampe, 
vurderede "Feather Duster”, 
hvilken taktik de amerikanske fly 
skulle bruge mod de lettere og 
mere manøvredygtige MiG-fly, 
som de havde træfninger med over 
Nordvietnam. Da man ikke havde 
adgang til rigtige MiG'ere, blev 
F-86FI-jagere brugt som stand-ins. 
Man brugte samme procedure i 
begge tilfælde - planlagte træfnin¬ 
ger så man kunne se, hvilke tak¬ 
tikker der virkede, og hvilke der 
ikke gjorde. F-86FI'eren kunne 
ikke helt nøjagtigt simulere de 
noget bedre MiG'ere, men inden 
for disse begrænsninger gav de 
tests, som "Feather Duster” fik, 
de samme resultater som "Fiave 
Doughnut”. "Feather DusteF's 
resultater blev som "Fiave 
Doughnut''s delt ud til amerikan¬ 
ske jagerpiloter. [24] 

Analogien mellem nedstyrtede 
tallerkener og erobrede fly har 
stor betydning for Roswell my¬ 
tologien. Flvis det amerikanske 
militær havde fundet en nedstyrtet 
tallerken, og/eller hvis deres fly 
havde angrebet fremmede rum¬ 
skibe i nærkampe, så havde man 
fulgt samme fremgangsmåde som 
med MiG'erne. Resultaterne af 
disse analyser ville være kommet 
til manges kendskab, da utallige 
efterretningsorganisationer, mili¬ 
tære enheder og piloter havde et 
"behov for at vide”. Og på samme 
måde som med MiG-dataene, 
ville det være lækket til pressen og 
offentligheden. 

Analogien mellem amerikan¬ 
ske MiG-operationer og Roswell 
viser også forskellen på historie 
og mytologi. "Have Doughnut” 
og "Feather Duster” rapporterne 
og andre dokumenter, fotos af 
MiG-21 og "Throw a Nickel on 
the Grass” træningsfilmen er nu 
afklassificerede. MiG'erne er ud¬ 
stillede, og deltagerne i "Constant 
Peg” har fortalt om deres oplevel¬ 
ser. Det er et historisk bevis af en 
sådan størrelse og art, at det er 
uden for enhver tvivl, at aktivite¬ 
terne virkelig har fundet sted. 

Roswell mytologien tegner et 
helt andet billede. Det tilgænge¬ 
lige, historiske bevis mangler fuld¬ 
stændig ved Roswell-sagen. Der er 
ingen tekniske rapporter om vrag¬ 
rester fra fremmede fartøjer eller 
i "dusinvis” af opsnappede tal¬ 


lerkener. Der er intet modstykke 
til "Feather Duster” eller "Fiave 
Doughnut” rapporterne om en 
taktik, man kan bruge mod de 
flyvende tallerkener. 

Faktisk afviser fortalerne for 
Roswell-nedstyrtningen de histo¬ 
riske beviser. De ser bort fra, at 
der ikke findes oplysninger om en 
sygeplejerske med navnet "Naomi 
Selff”, som Glenn Dennis påstod 
deltog i obduktionen af en alien 
fra Roswell og senere døde ved 
et flystyrt. Der var ingen syge¬ 
plejerske med det navn i Roswell 
eller hos det amerikanske militær. 
Ingen af de fem sygeplejersker 
på basen i juli 1947 omkom ved 
et flystyrt. Friedman sagde, at 
han "lokaliserede en, som havde 
været stationeret på basen, og 
som kunne huske sygeplejersken 
Naomi Self^f] og beskrev hende 
på samme måde som Glenn”. [25] 
Fortalerne for den nedstyrtede 
tallerken ser også bort fra de 
historiske optegnelser, som angi¬ 
ver, at metalfoliet, balsatræet og 
gummifragmenterne fundet nær 
Roswell var fra en Project Mogul 
ballon. I stedet foretrækker de at 
tro på årtier gamle erindringer 
f ra vidner, som så vragresterne 
og hævder, at de var af fremmed 
oprindelse. I et mindeværdigt lyd¬ 
klip gjorde dr. Mark Rodeghier, 
Center for UFO Studies' viden¬ 
skabelige leder, det klart på denne 
måde. Flan sagde: "Mængden af 
materiale fra en Mogul ballon 
kunne på ingen måde dække et så 
stort område, som vidnerne be¬ 
skriver, at vragresterne fra Roswell 
gjorde. Det er nok for mig.” [26] 
"Fiave Doughnut”, "Constant 
Peg” og andre MiG-operationer 
gjorde det klart, hvor alvorligt de 
amerikanske myndigheder mente, 
at truslen fra disse sovjetiske fly 
var, og hvor langt man ville gå 
for at imødegå denne trussel. 

Hvor alvorligt de amerikanske 
myndigheder mente truslen fra de 
flyvende tallerkener var, står også 
klart i den mangel på lignende 
forholdsregler, man kunne have 
udarbejdet for at imødegå truslen 
fra fremmede fartøjer. 

□ 

Bliver vi manipuleret? 

Patrick Huyghe og Dennis Stacy står bag bogforlaget Anomalist Books 
(vwvw.onomolistbooks.com)/ som bl.o. udgiver bogserien The Anomalist. 
Bøgerne omhandler alt fra spøgelser til ufoer og uløste mysterier som ESP 
og alt anden inden for det paranormale. Den seneste udgave har titlen 
'The Universe Wants To Play: The Anomalist 1 2" og bringer artikler om så 
forskellige emner som Jack the Ripper, cryptozoologi og liv efter døden. En 
af artiklerne "Operation ESPionage" er skrevet af Nick Redfern og er en 
smagsprøve fra hans meget interessante bog "On The Trail Of The Saucer 
Spies - UFOs And Government Surveillance". 


I forbindelse med udgivelsen af 
ovennævnte titler har Stuart Mil¬ 
ler interviewet Nick Redfern. Vi 
bringer her væsentlige uddrag fra 
interviewet. 

Nick Redfern: 

Jeg har bidraget med artiklen 


"Operation ESPionage”. Der har 
tidligere været lignende artikler 
i bogen "Saucer Spies” om ame¬ 
rikanske kontaktpersoner - især 
George Adamski og George 
Van Tassel - og FBFs teori om, 
at begge personer bevidst eller 
ubevidst var en del af en kom¬ 


munistisk sammensværgelse, som 
skulle overbevise folk om, at de 
fremmede var kommunister. 

For eksempel ved vi, at 
Adamski under et foredrag blev 
spurgt, hvilken politisk overbe¬ 
visning disse menneskelignende 
fremmede, han mødte i ørkenen. 

Nick Redfern er forfatter til syv bøger og har hjemmesiden \v\v\v.nickredfern.com. 


at fastslå, om ESP kunne bruges 
som et værktøj i den psykologi¬ 
ske krigsførelse. Visse personer 
inden for FBI og de øvrige grene 
af efterretningstjenesterne kom 
til den konklusion, at det var 
muligt, at russerne havde udviklet 
en form for ESP, og at de havde 
hjernevasket - ikke med medicin, 
men med ESP - amerikanske bor¬ 
gere til at tro, at de havde mødt 
ikke-Jordiske, menneskelignende 
fremmede, som var kommunister. 
En noget bizar form for hjerne¬ 
kontrol, eller et sælsomt sovjetisk 
komplot - men i stedet for at 
manipulere folk med falske rum¬ 
skibe, blev informationerne sendt 


havde. Adamski svarede, at han 
mente, at de var kommunister, og 
at russerne ville dominere verden, 
og at der derefter ville komme tu¬ 
sind år med fred på Jorden. 

I 1954 skrev en person fra 
Yucca Valley i Californien til FBI 
og anbefalede FBI at undersøge, 
om Van Tassel virkelig arbejdede 
som sovjetisk spion. Selv om Van 
Tassels påstande var knapt så eks¬ 
treme som Adamskis, holdt han 
sig ikke fra at tale om økonomi. 
Bibelen og lignende, som var 
forholdsvis kontroversielle emner 
at tale om i offentligheden under 
Den kolde Krigs USA. 

Så FBI så nærmere på begge 
personer. Jeg efterforskede i hi¬ 
storien om Van Tassel og hans 
relationer til Adamski, FBI og 
overvågning. Gennem loven om 
offentlighed i forvaltningen fik 
Jeg fat i deklassificeret materiale 
fra FBI kaldet “Extra Sensory 
Perception 1957 to 1960”. Jeg er 
sikker på, at hvis man har læst 
de fleste af bøgerne om den ame¬ 
rikanske regerings engagement 
i de omtalte emner, ved man, at 
bøgerne tager udgangspunkt i de 
tidlige 1970’ere med personer som 
Harold Putoff og Russell Targ, da 
de arbejdede for de amerikanske 
efterretningstjenester, CIA, DIA 
og hæren. Læser man bøgerne om 
remote viewing, ved man også, at 
de fleste dokumenter stammer fra 
den periode. 

Det nye arkivmateriale, som 
FBI har frigivet, viser, at FBI’s 
interesse for ESP går helt tilbage 
til 1950’erne. Der blev holdt et 
møde i Pentagon i 1952, og i det 
deltog forskellige personer fra 
flere grene af den amerikanske 
efterretningstjeneste. Der blev 
afholdt en række forelæsninger 
for disse mennesker. Planen var 



► 


George W. Van 
Tassel (1910- 
1978) i studiet 
sammen med 
den kendte New 
York tv-vært 
Long John Ne- 
bel (tk). 


George W. Van 
Tassel ajholdt i 
1953 den første 
”Giant Rock 
Interplanetary 
Spacecraft 
Convention”, 
hvor kontakt¬ 
personer mødtes 
for at fortælle 
deres historier 
og udbrede de 
kosmiske bud¬ 
skaber. 

Kort efter at 
George Adamski 
havde udtalt, 
at rumhrodrene 
muligvis var 
kommunister, 
kom han i de 
amerikanske 
efterretnings¬ 
tjenesters 
søgelys. 

som tankebølger ind i de ameri¬ 
kanske borgeres hjerner. 

Er der beviser på, hvordan de 
kom til den konklusion? 

Nej. Jeg fandt ingen beviser. 

Jeg talte med en fyr, som havde 
kendskab til visse aspekter i histo¬ 
rien, men der er ingen beviser på, 
hvordan de kom til den konklu¬ 
sion ud over den kendsgerning, at 
det synes at være tilfældet, fordi 
Adamski kom med disse prokom- 
munistiske udtalelser. Jeg tror, at 
de gik ud fra det og spurgte sig 
selv, hvad det var, der fik personer 
som Adamski til at sige det, der 
gav folk den opfattelse, at de var 
kommunister. Det var den ameri¬ 
kanske befolkning, der gjorde FBI 
opmærksom på disse personer, så 
tjenesten begyndte at interessere 
sig for deres baggrund. Van Tassel 
fremsatte aldrig en prokommuni- 
stisk erklæring, og FBFs interesse 
blev kun vakt efter en anmeldelse 
fra offentligheden. 

Men Adamski påstod, at rus¬ 
serne ville dominere verden osv. 
Derfor så FBI nærmere på ESP. 

En eller anden lagde to og to 


sammen og spekulerede på, om 
Adamski havde modtaget infor¬ 
mationer via ESP for at kunne 
sige disse ting. De overvejede 
også, om ESP kunne bruges til at 
påføre slagtilfælde, hjerteanfald 
eller depressioner. 

Et dokument fra 1957 viser, 
at FBI var stærkt engageret i 
ESP-forskning. FBI støttede også 
ideen om at ansætte psykiske 
medier for at kunne smugkigge 
i folks tasker og bruge dem som 
spioner. Adskillige såkaldte me¬ 
dier kom i FBFs, CIA’s og hærens 
efterretningstjenestes søgelys i 
midten til slutningen af 1950’erne. 
Alle blev genstand for omfattende 
undersøgelser, da flere af disse 
formodede psykiske medier blev 
indbudt til hemmelige møder i 
Washington, DC. Her skulle de 
vise de amerikanske efterretnings¬ 
tjenester, hvad de kunne. Der 
fremkom forskellige påstande om, 
hvordan personer med bind for 
øjnene kunne læse dokumenter i 
tasker osv., osv. 

De amerikanske efterretnings¬ 
tjenester fik ikke meget ud af alt 


dette og indtog derfor en ret skep¬ 
tisk holdning til, om man kunne 
blive ført bag lyset af personer, 
der blot var hoppet med på vog¬ 
nen, eller om der rent faktisk var 
noget om det. En hel del tydede 
på, at man måtte begrave gensidig 
rivalisering og hemmeligheds¬ 
kræmmeri, da det så ud til, at 
militæret foretog klassificerede 
og hemmelige undersøgelser i 
ESP og ikke havde til hensigt at 
dele deres data med andre, som 
af den grund kun hørte rygter 
om, at CIA var meget interes¬ 
seret, men da de blev spurgt, var 
de kun halvhjertede i deres svar. 
FBI erkendte, at ESP kunne være 
en stærkt værktøj, men blev mod¬ 
arbejdet af andre grene inden for 
efterretningstjenesten. 

Dette fortsatte til begyndel¬ 
sen af 1960’erne, hvor J. Edgar 
Hoover på baggrund af sine kon¬ 
takter i hærens efterretningstje¬ 
neste og i de øvrige amerikanske 
efterretningstjenester kom til den 
konklusion, at det sandsynlig ikke 
var umagen værd at beskæftige 
sig med emnet. Men for at sige 
det rent ud, var andre grene af de 
amerikanske efterretningstjene¬ 
ster ikke enige, men ønskede ikke 
at dele deres informationer med 
andre. 

Jeg tror, at det vigtigste aspekt 
i alt dette er, at dokumentet ikke 
alene definerer grænserne for, 
hvornår den amerikanske forsk¬ 
ning i ESP ud fra et spionage¬ 
mæssigt synspunkt begyndte, men 
også omtaler møder hos Pentagon 
om brugen af ESP så tidligt som i 
1952 og endda kommer med hen¬ 
visninger til Anden Verdenskrigs 
anekdoter om nazisternes inte¬ 
resse for ESP. Den del af historien 
er alment kendt. 

Dokumentet består af 40-50 si¬ 
der, og det viser, hvilke bizarre be¬ 
retninger der stadig kan dukke op 
fra ufologiens barndom. Hvis der 
findes en sandhed i dette, hvad Jeg 
personligt er overbevist om, at der 
gør - og Jeg vil fortsætte med at 
efterforske det - tyder meget på, 
at de tidlige nøglepersoner inden 
for begrebet ufologi, eller endda 
begrebet selv, har en Jordnær 
forklaring (selv om den kan være 
nok så mystisk),snarere end en 
fjerntliggende oprindelse. 

Når du siger "begrebet ujblogi”, 
hvad tænker du så på? 

Som Jeg tidligere har skrevet 
om Roswell (se bl.a. UFO-N yt nr. 
2/2006, side 22), som kan have en 
Jordnær forklaring, var kontakt- 

personerne ikke enestående i den 
henseende, at de havde kontakt 
med aliens. Men derfor var de 
ikke nødvendigvis bevidste bedra¬ 
gere. De kan have været ubevid¬ 
ste, helt uskyldige deltagere i et 
komplot, som faktisk ikke havde 
noget med aliens at gøre, men var 
en form for bizar, psykologisk 
krigsoperation, i hvilken ufo¬ 
emnet blev manipuleret af efter¬ 
retningstjenesterne. 

Det passer ind i de temaer, 
som Jeg længe har efterforsket, og 
som handler om manipulation, 
overvågning, og misbrug af ufo¬ 
begrebet for at skjule andre ting 
eller for at udnytte det til andre 
formål. 

Det ser ud, som om du antyder, 
at selve ufolo gien var plantet eller 
fremelsket af efterretningstjene¬ 
sterne. 

Jeg tror ikke, at de opfandt be¬ 
grebet, men Jeg tror, at de af for¬ 
skellige grunde manipulerer med 
vores overbevisning. For eksempel 
bortførelser: Man kan trække pa¬ 
ralleller mellem vore dages bort¬ 
førelsesberetninger og folketroen 
for 500 år siden. Der er klassiske 
paralleller; det er der ingen tvivl 
om. Folk som Jacques Vallee 
bragte det på bane for årtier si¬ 
den. Bare tanken om, at der kan 
være en sammenhæng, får hårene 
til at rejse sig på de mest hardcore 
reaktionære rumskibstilhængere. 



men ser man på de tidlige rappor¬ 
ter, er der tydelige ligheder. 

Når man imidlertid ser på vore 
dages bortførelser, vil det være 
meget, meget let for efterretnings¬ 
tjenesterne at manipulere for at 
afprøve nye teknologier af en eller 
anden slags. 

Et klassisk eksempel er 
kvægmishandlingerne. Opfandt 
efterretningstjenesterne kvægmis¬ 
handlingerne? Nej, men Jeg tror, 
at da det begyndte at gå op for 
dem, at der var tale om en form 
for hemmelige undersøgelser af 
den måde, hvorpå bakteriologisk 


krigsførelse kan bruges blandt 
kvæghjorde, og at fænomenet blev 
sat i forbindelse med ufoer, fandt 
efterretningstjenesterne ud af, at 
undersøgelserne kunne skjules på 
den måde. De begyndte at sprede 
beretninger om, at aliens foretog 
kvægmishandlingerne. Så igen, 
det handler ikke om en opfindelse 
af begrebet, men om manipula¬ 
tion med det. Endda en meget 
grov manipulation. 

□ 


Kilde: 


UFO Review, issue 1 11 -for & kmh 



ufoerne og Den 


kolde Krig 


Tysk dokumentarprogram fra 2005 

Mange ufoer gennem årene har i virkelig¬ 
heden været militærfly udviklet i al hem¬ 
melighed. I dokumentarfilmen "Ufoerne og 
Den kolde Krig” udforskes sammenhængen 
mellem observationer af ufoer i USA og 
Sovjetunionen, hvordan de to supermagter 
spillede på rædslen for at blive domineret af 
den anden, og hvordan en irrationel frygt 
fyldte landene i Den kolde Krigs allerede 
eksplosive klima. 

Ufoerne og den kolde krig, VIASAT History, 
fredag den 31. august kl. 18.00. 


A Rodor Man Tracks 


HAIttY c. OARMiS 

Wrimo Ht 

rASHINCtON - ShofUy iW»r 

Anmeldelse 


“Flying Saucerers 
- A social history 
of U FO lo gy" er 
skrevet af David 
Clarke og Andy 
Roberts og udgivet 
den 7. april 2007 
af Alternative Al- 
hion (www.hoap. 
co.uk). Bogen er 
på 23J sider, rigt 
illustreret og ko¬ 
ster £ 14,95. 


AF KIM MØLLER 
HANSEN 


skaber ufologerne selv ufo-fænomenet? 


ufologi handler egentlig ikke så meget om ufoer. Der er ikke indfanget 
nogen ufoer (forstået som fysiske genstande)/ der kan underkastes et nø¬ 
jere eftersyn/ kun beretninger om ufoer. Dette er i sig selv interessant nok/ 
men handler mere om perception (hvordan vi omfatter vores omverden) 
end om ufoer. Ufologi handler om de mennesker/ som ser ufoer/ undersø¬ 
ger ufo-beretninger eller skriver om ufo-beretningerne. Ufologien skabes 
i samspillet mellem disse tre grupper - og det er netop det/ som den nye 
bog "Flying Saucerers - A social history of UFOlogy'' handler om. 


Flying Saucerers 

A social history of UFOIogy 



David Clarke'f 

and 46Uv Roberts 


“Flying Saucerers - A social 
history of UFOIogy” sætter 
fokus på ufologiens udvikling i 
Storbritannien fra 1947, til ufo¬ 
interessen kulminerede 30 år se¬ 
nere, da ”Nærkontakt af Tredje 
Grad” havde premiere verden 
over. Mange ufo-bøger ser 
ufologiens udvikling ud fra en 
amerikansk synsvinkel. Derfor er 
det forfriskende og ganske inte¬ 


ressant, at de garvede skribenter 
David Clarke og Andy Robert 
behandler emnet fra et britisk 
ståsted og ser på, hvordan troen 
på frelsende rumfolk er opstået, 
har udviklet sig og har påvirket 
det britiske samfund - ligesom 
samfundsudviklingen og begi¬ 
venheder ude i den store verden 
med krige, politiske spændinger 
og religiøse strømninger relateres 


til ufologiens udvikling i Storbri¬ 
tannien. 

Forfatterne sætter fokus på 
mange spændende personer, hæn¬ 
delser og udviklingstendenser: 
Storbritanniens første ufo-klubber 
(bl.a. British Flying Saucer Bu¬ 
reau), bøger/tidskrifter; Desmond 
Leslie (George Adamskis dygtige 
medforfatter til ’Tlyings Saucers 
Have Landed”), Air Chief Mars- 
hal Lord Hugh Dowding, Lord 
Mountbatten of Burma, Sir Peter 
Horsley, Prince Philip, Sir Patrick 
Moore (den formodede gernings¬ 
mand bag Cedric Allingham 
svindelnummeret), George King 
(lederen af Aetherius Society - en 
af verdens ældste ufo-religioner), 
New Age-bevægelsens udspring 
i ufologien, Arthur Shuttlewood 
og hele cirkusset omkring mas¬ 
seobservationerne i Warminster 
i Wiltshire-området, Brinsley le 
Poer Trench, Gordon Greighton 
(redaktør af Flying Saucer Re- 
view, FSR, 1982-2003), Ufo¬ 
høringen i House of Lords i 1979 
- og meget, meget mere. 

Forfatterne er skeptiske over 
for alle former for overnaturlige 
fænomener og mener ikke, at der 
findes én eneste ufo-observation, 
der tyder på ikke-jordisk liv. Til 
gengæld er de sikre på, at troen på 
ufoer kan være stærk og påvirke 
mennesker kraftigt og helt ændre 
deres liv. Troen kan være intens 
og gribe alle samfundslag. Det er 
denne stærke tro, David Clarke 
og Andy Roberts har forsøgt at 
indkredse i “Flying Saucerers - A 
social history of UFOIogy” og 
beskrive loyalt og uden løftede 
pegefingre. 

Når man har læst denne anbe¬ 
falelsesværdige bog, kan man ikke 
lade være med at tænke på, i hvor 
høj grad ufologerne selv er med til 
at skabe ufo-fænomenet! □ 

David Clarke har skrevet 
i alt bøger, er ph. d. i 
folkloristik og underviser 
i dag på Shefjield Hallam 
University i journalistik. Han 
holder også forelæsninger 
på The National Centre for 
English Cultural Tradition 
om bia. overtro og vandrehi¬ 
storier. Han har i tidens lob 
haft flere hjemmesider, bl. a. 
WWW. Jlyingsaucery. com, og 
er i øjeblikket ved at opbygge 
hjemmesiden www. drdavid- 
clarke. co. uk. 

( Foto: C las Svahn) 


Andy Roberts (th.) sammen 
med Jenny Randles og Paul 
Fuller på et mode i Sheffield 
i november 2000. Roberts er 
professionel skribent og har 
skrevet otte bøger om ufoer 
og j'olklore og har leveret 
bidrag til mange aviser og 
tidsskrifter, herunder "The 
Guardian’ og ” Fortean Ti¬ 
mes”. 

(Foto: Clas Svahn) 


Troen på ufoer er almindelig 


Troen på ufoer og det overna¬ 
turlige er blevet hverdagskost. 

En rundspørge i Storbritannien 
i 1998 (ofTentliggjort i Daily 
Mail den 2. februar 1998) viste, 
at halvdelen af befolkningen i 
Storbritannien tror på, at der 
eksisterer liv på andre planeter, 
og en tredjedel tror, at ”ikke- 
Jordiske væsner allerede har 
besøgt Jorden”. I en tid, hvor 
ufologerne bliver færre og færre, 
er troen på fænomenet usvæk¬ 
ket. Samme undersøgelse viste i 
øvrigt også, at 38% af befolknin¬ 
gen tror på telepati, ESP og spø¬ 
gelser, og mange har selv oplevet 
de pågældende fænomener. 

Offentlighedens interesse 
for ufoer har altid vekslet - på 
samme måde som troen på over¬ 
naturlige fænomener - i takt 
med sociale, økonomiske og re¬ 


ligiøse forandringer. Fx voksede 
interessen for spiritisme vold¬ 
somt omkring de to verdens¬ 
krige som et resultat af krigens 
ufatteligt mange meningsløse 
dødsfald. I øjeblikket er interes¬ 
sen for engle og spøgelsesjagter 
på mode - og dyrkes kraftigt i 
en lind strøm af tv-programmer 
og nye blade. 

Ufologien er en gammel, 
sejlivet interesse, som altid har 
tiltrukket mange, der søger svar 
på et gådefuldt fænomen. Når 
de indsamlede data ikke giver 
de ønskede svar, herunder bevis 
på, at Jorden får besøg fra det 
ydre rum, dæmoner eller væsner 
fra andre dimensioner, mister 
mange interessen for ufoerne og 
søger mod andre emner, som fx 
New Age-verdenen er så flittig 
en leverandør af. Ufoernes histo¬ 


rie startede med ukomplicerede 
observationer af objekter på 
efterkrigstidens himmel og har 
i dag udviklet sig til at være et 
komplekst fænomen bestående 
af mange aspekter fra korn¬ 
cirkler til sammensværgelser og 
uhyggelige bortførelser. 

Hver generation finder sin 
egen enestående måde at ud¬ 
trykke overtro på, og troen på 
flyvende tallerkener og væsner 
er helt klart et produkt af vor 
tid, ligesom troen på hekse var 
et barn af middelalderen. I det 
20. århundrede var ufologien 
blot et enkelt udtryk for men¬ 
neskehedens lange og ensomme 
søgen efter svar på spørgsmålet: 
Er vi alene? □ 

(Kilde: “Flying Saucerers - A 
social history of UFOlogy”) 

Anmeldelse 


AF OLE 

HENNINGSEN 


Rumfartseksper¬ 
terne Helle og 
Henrik Stub ved 
astronautbesog 
i april 2007 i 
Tycho Brahe 
Planetarium i 
Kobenhavn. 

(Foto: Ole Hen¬ 
nings en ) 


Rejsen ud i rummet - de første 50 år 


500 koncentrerede sider om rumforskning - og så på dansk! Bedre kon 
mon vel ikke få det? Især ikke, hvis mon er vaskeægte rum-entusiast. Det 
er de kendte danske rumfartsskribenter Helle og Henrik Stub/ der i anled¬ 
ning af jubilæet her i 2007 fortæller historien om rumalderens første 50 år. 


Helle og Henrik Stub er begge 
undervisere i astronomi, fysik og 
matematik på gymnasieplan og 
faste skribenter i Illustreret Viden¬ 
skab. Og i parentes bemærket var 
Henrik Stub desuden for 40 år si¬ 
den en af de faste leverandører af 
seriøst rumfartsstof til UFO-Nyt. 

Forfatterne ville måske naturligt 
nok i sådan en bog tage udgangs¬ 
punkt i raketopsendelsen i oktober 
1957, hvor russerne med den op¬ 
sigtsvækkende opsendelse af Sput¬ 
nik 1 for alvor starter rumalderen. 
Men, nej, forfatterne beretter først 
om denne berømte satellitopsen¬ 
delse i deres kapitel 5. Bogens før¬ 
ste kapitler beretter på detaljeret 
og fortrinlig vis om de historiske 
udgangspunkter og forudsætninger 
samt om pionererne på raketområ¬ 
det. Og så går det ellers løs med en 
form for kronologisk gennemgang 
af de mange rum- eller raketrela¬ 
terede projekter, der lykkedes eller 
faldt til jorden. Men det er ikke 
nok for forfatterne og ville måske 
heller ikke være det for læseren. 
Bogen er derfor overalt spækket 
med en masse afstikkere og ind¬ 
skudte bemærkninger - der af og 
til fylder flere sider med tekst og il¬ 
lustrationer - til mange og absolut 
relevante hjørner og perspektiver 


Helle & Henrik Stub 

Rejsen ud 
i rummet 

-de forsie 50 år 



Helle & Henrik Stub: Rejsen ud i rum¬ 
met - de j'ørste 50 år, 496 sider, 299 kr., 
Gyldendal 2007 


i rumfartens historie i de forløbne 
50 år. 

I bogen beskæftiger Helle og 
Henrik Stub sig både med den 
kolde krigs landvindinger i rum¬ 
met og den videnskabelige ud¬ 
forskning af planeter, stjerner og 


asteroider med rumsonderne og 
kommer gennem beskrivelsen af 
anvendelse af satellitter til alskens 
militære og civile formål - alt det, 
der er med til at påvirke vor dag¬ 
ligdag - frem til et bud på rum¬ 
fartens fremtid. Selv den spirende 
rumturisme bliver ikke forbigået. 

Forfatterne har også nået at få 
plads til en detaljeret beretning 
om den første skandinav i rum¬ 
met, den svenske ESA-astronaut 
Christer Fuglesang, og hans 
arbejde ved Den internationale 
Rumstation i december 2006. 

Når man har været gennem 
bogen, sidder man tilbage med 
en fornemmelse af, at man har 
læst det meste før. Javist, ja, men 
det siger måske mest noget om 
ens egen alder. For hvis man er 
over de 60 år, så har man haft 
muligheden for selv løbende at 
læse og høre om alle disse fanta¬ 
stiske bedrifter i rummet - men 
ikke mindst på Jorden blandt de 
mange involverede rumforskere 
og andre dygtige og energiske 
ildsjæle, der har gjort dette mo¬ 
derne eventyr muligt. Dog er det 
alligevel lykkedes forfatterne at 
komme ind på mange ekstra og 
interessante aspekter om rummet 
og dets foreløbige udforskning. 

Er du blank på rumfartsområ¬ 
det - eller vil du gerne opdateres, 
så er her muligheden for at samle 
op på de første 50 år. 

Er du blevet over de 60: Her 
har du et interessant gensyn med 
din egen fortid, hvad rumforsk¬ 
ningens første 50 år angår. 

Er du ikke fyldt 60 år endnu: 

Så kan du her på ”kun” 500 sider 
stifte bekendtskab med Stub’ernes 
univers og en detaljeret og spæn¬ 
dende gennemgang af rumalde¬ 
rens foreløbige historie. 

De næste 50 år må du selv 
følge med i. 

God rejse med en flot og inspi¬ 
rerende bog! 

□ 

UFO-Vision 9 

UFO-Vision er SUFOFs specialtidsskrift med dybdeborende artikler 
og boganmeldelser. 

I 9. udgave kan du bl.a. læse om: 

• Når panikken tager magten 

- den spændende indledning til bogen Panic Attacks om medie¬ 
skabte bedrag 

• Et anderledes værk som ufoer 

- en anmeldelse af storværket UFOs - A Century of Sightings 

• Sandheden er ilde hørt 

- anmeldelse af Abducted - How People Come to Believe They 
Were Kidnapped By Aliens 

• Sandheden er derude 

- om bogen Shockingly Glose To The Truth! 

• Rar gammel svindler eller en forvirret bøsse med visioner? 

- anmeldelse af Looking for Orthon 

UFO-Vision 9 er på 60 sider i A5-format og velillustreret. 

Pris kun kr. 59,00 



Bestillingskupon 


Alle materialer bestilles ved at udfylde denne kupon (eller en kopi af den). Sæt kryds ved de ønskede 
materialer. Send kuponen til: SUFOI, Postboks 95, 6200 Åbenrå. 

Ved bestillinger på kr. 250,00 og derover fremsendes faktura. Porto/ekspeditionsgebyr er på kr. 30,00 
- uanset hvor meget du bestiller. 


Navn: _ 
Adresse: 


Send venligst de afkrydsede materialer: 


DANSKE BØGER 

O Universet - dødt eller levende? kr. 249,00 

O Mysterier i fortiden (+ dvd), kr. 198,00 

O Mysterier fra det overnaturlige (+ dvd), 
kr. 239,00 

O Det mystiske Danmark, kr. 269,00 
O Hemmelige selskaber, kr. 89,00 
O Konspirationsteorier, kr. 69,95 
O Flere konspirationsteorier, kr. 69,95 
O Endnu flere konspirationsteorier, 
kr. 89,95 

O Frankenstein A/S, kr. 89,95 
O SUFOIs Historie 1975-2000 (bog+cd), 
kr. 580,00. (for abonnenter kr. 380,00) 

ENGELSKE BØGER 

O The AREA 51 & S-4 Handbook, kr. 259,00 
O Bad Astronomy, kr. 159,00 
O Firestorm, kr. 489,00 


O Life Beyond Planet Earth, kr. 328,00 
O Looking for Orthon, kr. 228,00 
O On this day in UFO history, kr. 175,00 
O Swamp Gas Times, kr. 255,00 
O UFOs and alien contact, kr. 270,00 

O UFOs and The National Security State, 

kr. 349,00 

LYDBÅND 

O Kenneth Arnold fortæller (1947), 

kr. 20,00 

NYHEDER 

O UFO-Vision 9 (2007), kr. 59,00 
O UFOs - A Century of Sightings, kr. 329,00 

JUBILÆUMSKONFERENCE 2007 

O Hermed bestilles _billetter å 

kr. 120,00 


Til det samlede beløb lægges kr. 30,00 i porto/ekspedition 

Når man husker forkert 

En undersøgelse foretaget af University of Virginia viser, at ældre, voksne 
mennesker ikke blot er mere tilbøjelige end yngre til at lave fejl, når de skal 
huske detaljer, de har også større tillid til deres erindring end yngre menne¬ 
sker, selv når den er forkert. Denne opdagelse kan få betydning for værdien 
af ældre menneskers øjenvidneudsagn i fx retssager. 


Undersøgelsen ”Når man husker forkert - hvorfor æl¬ 
dre voksne er upålidelige øjenvidner” (I misremember 
it well: Why older adults are unreliable eyewitnesses”) 
er offentliggjort i Psyclionomic Bulletin & Review. 

”Der er betydningsfulde, praktiske følger af denne 
undersøgelse, idet overbevisende, men fejlagtige øjen¬ 
vidneudsagn kan være den væsentligste årsag til uret¬ 
færdige domfældelser i USA,” siger Chad Dodson, 
som er undersøgelsens forskningsleder og assisterende 
professor i psykologi ved University of Virginia. ”Da 
ældre voksne i fremtiden vil udgøre en stadig størrre 
del af befolkningen i USA, kan vi forvente et stadigt 
voksende antal fejlagtige domme baseret på øjenvidne¬ 
udsagn fra meget sikre øjenvidner, der husker forkert.” 

Dodson og den studerende Lacy Krueger under¬ 
søgte tilfælde med ”bevidstheds-fejl”, hvor personer 
troede, at en bestemt hændelse havde fundet sted, men 
i virkeligheden var hændelsen blot antydet over for 
dem og havde altså ikke fundet sted. 

De fandt gennem en serie forsøg ud af, at når yngre 
og ældre voksne blev sammenlignet ifm. oplevede hæn¬ 
delser, havde begge grupper et sammenligneligt antal 
af fejl, hvor de påstod at have set ting i en videofilm, 
som var blevet antydet i et efterfølgende spørgeskema. 
Ældre voksne var imidlertid ”alarmerende” tilbøjelige 
til at fastholde disse fejlopfattelser. Yngre mennesker 
var mere tilbøjelige til at indrømme fejlene, når de var 
usikre på nøjagtigheden af deres svar. 

Tidligere undersøgelser udført af andre forskere har 
også vist, at ældre voksne har større tilbøjelighed til 
at ”huske” hændelser, som ikke har fundet sted, og at 
misfortolke hændelser som faktisk er sket. Undersøgel¬ 
sen antyder desuden, at dette sker, fordi ældre voksne 
er mere tilbøjelige til at sætte hændelsernes detaljer 
forkert sammen, hvilket resulterer i en høj grad af til¬ 
lid til, at de husker disse detaljer meget tydeligt. 

Deltagerne i undersøgelsen så et fem minutter langt 
videoklip med et indbrudstyveri og en politijagt. De 
blev derefter bedt om at svare på 24 ja/nej spørgsmål 
om, hvad de havde set på videoen. Otte af spørgs¬ 


målene refererede til detaljer, som ikke var med på 
videoen, fx antydningen af at der blev brugt et skyde¬ 
våben, selv om der intet skydevåben var på videoen. 

Forud for hukommelsestesten fik deltagerne at vide, 
at nogle af testspørgsmålene ville handle om detaljer, 
som ikke var på videoen. De blev bedt om at gøre en 
anmærkning ved hvert testspørgsmål, om hvorvidt det 
alene skete på videoen, kun i spørgeskemaet eller in¬ 
gen af delene. De blev også bedt om at bedømme den 
sandsynlige nøjagtighed i deres svar - om de i bund og 
grund gættede eller var sikre. Det var her, at selvtillids¬ 
niveauet - selv ved fejlopfattelser - var meget højere 
blandt ældre end blandt yngre voksne. 

”Denne opdagelse tyder på, at dette ikke er et sim¬ 
pelt tilfælde af dårligere hukommelse blandt ældre 
voksne, men at der kan være en eller anden meka¬ 
nisme, der fører til det høje niveau af selvtillid,” siger 
Dodson. ”Vi mener, at den store selvtillid kommer fra 
de detaljer, som de tror, de husker. Fordi detaljerne sy¬ 
nes så tydelige, er de meget sikre på, at deres erindring 
er korrekt, selv når erindringen er blevet antydet for 
dem, snarere end virkelig. Dette adfærdsmønster er 
især bekymrende, når det har indflydelse på øjenvidne- 
beretningers troværdighed i en retssag.” 

Gruppen af ældre voksne i undersøgelsen var mel¬ 
lem 60 og 80 år gamle, mens de yngste var universitets¬ 
studerende. Der var tre grupper i undersøgelsen: de 
ældre voksne (som udfyldte spørgeskemaet umiddel¬ 
bart efter, de havde set videoen), en yngre gruppe (som 
også tog spørgeskemaet umiddelbart efter at have set 
videoen) og en gruppe yngre deltagere (som udfyldte 
spørgeskemaet to dage efter, de havde set videoen, så 
man kunne se forskellene i erindringen hos de ældre og 
yngre voksne). 


Kilde; 


University of Virginia, http://www.physorg.com/ 

